description: Ekspertiisist tulemused viitavad sellele, et tuneeslasest kahtlusalune Anis Amri juhtis veokit, mis sõitis Berliini jõuluturul rahva sekka, tappes 12 inimest. - DELFI

title: Berliini arvatava terroristi vennad: Tuneesiast lahkudes oli ta normaalne inimene, polnud usklik ning jõi alkoholi

maintext:
Ekspertiisist tulemused viitavad sellele, et tuneeslasest kahtlusalune Anis Amri juhtis veokit, mis sõitis Berliini jõuluturul rahva sekka, tappes 12 inimest.
Saksamaa siseminister Thomas de Maiziere ütles Reutersile, et Berliini jõuluturul rahva sekka sõitnud veokist leiti 24-aastase tuneeslase Anis Amri sõrmejäljed.
"Saame täna öelda, et tänase informatsiooni kohaselt on kahtlustatav suure tõenäosusega kuriteo sooritaja," ütles de Maiziere.
"Veoki juhikabiinist leitud sõrmejäljed toetavad seda väidet," lisas siseminister. Lisaks on välja antud ka Anis Amri vahistamisorder. Lisaks on kahtlustatava tabamisena viiva informatsiooni eest välja pandud 100 000 euro suurune tasu.
Saksmaa liidukantsler Angela Merkel lisas, et loodetavasti arreteeritakse kahtlusalune peatselt.
Põgenema pääsenud kahtlustatava puhul on alust arvata, et ta on vägivaldne ja relvastatud ning meedia hinnangul ei saa ka välistada, et ta kavandab uusi terrorirünnakuid, vahendab ERR-i uudisteportaal.
Mehe tabamise teeb keerulisemaks ka see, et väidetavalt on ta Euroopas viibimise jooksul kasutanud vähemalt kuut valenime ning esinenud kolme erineva riigi kodanikuna.
Peamine asjaolu, mille alusel võimud Amrit otsima hakkasid, on see, et tema varjupaigataotlust puudutavad dokumendid leiti rünnakuks kasutatud veoauto juhiistme alt.
Loe veel
Amri perekond kutsus üles teda alistuma. Abdelkader Amri sõnul on ta kindel, et vend on süütu, kuid "kui ei ole, siis see on pere jaoks suur häbi".
Amri vend usuvad, et mees muutus pärast viis aastat tagasi Itaaliasse kolimist. "Kui ta lahkus Tuneesiast, oli ta normaalne inimene. Ta ei olnud religioosne, ta jõi alkoholi. Minu isa, minu vend ja mina palvetasime, aga tema ei teinud seda," ütles Amr Walid Amri Reutersile.
Venna sõnul oli Anis Amri viitmati Facebookis 10 päeva tagasi. "Ta läks Euroopasse sotsiaalsetel põhjustel: et teha tööd ja meie pere aidata," märkis vend. Perekond kardab, et Anis Amri võis radikaliseerumise tee leida neli aastat tagasi Itaalias vanglas viibides.
Itaalia politsei allikas ütles Reutersile, et Amri saabus 2011. aasta veebruaris paadipõgenikuna Lampedusa saarele. Mees elas vastuvõtukeskusesse saarel. 2011. aasta oktoobris Amri arreteeriti, kuna ta püüdis süüdata kooli. Hiljem sattus ta võimudega pahuksisse vandalismi ja varguse pärast.
Amri veetis nelja aasta pikkuse karistuse mitmes Itaalia vanglas. 2015. aasta mais teatati talle võimalikust riigist väljasaatmisest. Seejärel liikus Amri põgenikevooluga Saksamaale ning palus varjupaika.
Berliini terrorirünnakuga seoses otsitakse 24-aastast tuneeslast Anis Amrit, kes on olnud võimude jälgimise all. Esmaspäevaõhtuses rünnakus Berliini jõuluturul hukkus 12 ja sai viga 49 inimest.
Loe lähemalt BLOGIST.


description: Delfis 2016. aasta jooksul ilmunud artiklites mainiti eestimaalastest kõige rohkem Edgar Savisaare, välismaalastest värske USA presidendi Donald Trumpi nime. - DELFI

title: AASTA TOP: Vaata edetabelit - kellest kirjutasime aastal 2016 kõige rohkem?

fasttext_language: et


description: Venemaa suurima naftakompanii Rosneft üks tippjuhtidest Oleg Erovinkin leiti täna hommikul Moskvas oma ametiauto tagaistmelt surnuna. - DELFI

title: Venemaa suurima naftakompanii üks juhtidest leiti autost surnuna


description: ÜRO Julgeolekunõukogu võttis reedel vastu resolutsiooni, millega nõuab Iisraelilt asundustegevuse peatamist Palestiina aladel. Ameerika Ühendriikide tulevase presidendi Donald Trumpi ja juudiriigi survest hoolimata, jättis USA kasutamata võimaluse resolutsioon vetostada. - DELFI

title: ÜRO mõistis survest hoolimata hukka Iisraeli asundustegevuse Palestiina aladel

maintext:
USA jättis eile õhtul hääletamata ja resolutsioon kiideti 14 Julgeolekunõukogu liikme, sh Prantsusmaa, Suurbritannia, Venemaa ja Hiina poolt heaks, vahendab uudisteagentuur AP.
Tel Aviv lükkas resolutsiooni tagasi ja süüdistas president Barack Obama administratsiooni silmakirjalikkuses. „Obama administratsioon mitte ainult ei aidanud Iisraeli selle kamba eest ÜRO-s kaitsta, vaid tegi nendega koguni varjatult koostööd, et resolutsioon kindlasti vastu võetaks,“ märkis Iisraeli peaminister Benjamin Netanyahu. „Iisrael ootab koostööd presidendiks valitud Trumpiga ja kõigi meie sõpradega USA Kongressis, nii demokraatide kui vabariiklastega, et tulla toime selle absurdse resolutsiooni kahjulike tagajärgedega.“
Juudiriik võttis sel nädalal „kõrgemal tasemel“ ühendust Trumpiga, paludes tal survet avaldada, et vältida ÜRO resolutsiooni vastuvõtmist, kuna Iisraeli ametnikel endil ei õnnestunud veenda Obama administratsiooni ametnikke ÜRO Julgeolekunõukogu resolutsiooniprojekti vetostama.
Loe veel
Trump võttis seejärel Twitteri vahendusel sõna ja kutsus Washingtoni üles vetoõigust kasutama. Ühtlasi rääkis ta telefoni teel Egiptuse president Abdel Fattah al-Sisiga, kes andis kähku korralduse, et tema riigi delegatsioon lükkaks neljapäevale planeeritud olnud hääletuse edasi. Resolutsioon esitati reedel aga uuesti Malaisia, Uus-Meremaa, Venezuela ja Senegali poolt.
Trump lubas hääletuse järel muutusi USA seisukohtades pärast tema ametisseasumist 20. jaanuaril.
As to the U.N., things will be different after Jan. 20th.


description: Aasta 2016 oli varasemast erinev: silma jäi palju kummalist kehakeelt ja piinlikke hetki riigivisiitidest. Igal fotograafil on soov midagi pildile saada ja mina soovin jäädvustada maailma mõjukaimaid inimesi. Sel aastal sain oma kollektsiooni juurde kaks nime: Mihhail Hodorkovski ja Angela Merkeli. - DELFI

title: SUURES PILDIS: Karli Sauli aasta 2016: Taavi Rõivase piinlik hetk ja kuulsuste kollektsiooni täienemine

maintext:
Kes ees see mees, Taavi Rõivas on see mees
Aasta 2016 oli varasemast erinev: silma jäi palju kummalist kehakeelt ja piinlikke hetki riigivisiitidest. Igal fotograafil on soov midagi pildile saada ja mina soovin jäädvustada maailma mõjukaimaid inimesi. Sel aastal sain oma kollektsiooni juurde kaks nime: Mihhail Hodorkovski ja Angela Merkeli.
Saksamaa liidukantsleri Angela Merkeli riigivisiidi ajal Eestisse oli mitteametlik pidulik õhtusöök Kõltsu mõisas. Enne õhtusööki näitas peaminister Taavi Rõivas Merkelile Kõltsu mõisa parki. Kui einestamise aeg kätte tuli, liikusid riigipead mõisa hoovis oleva sissekäigu poole ja enne sisenemist pakkus Angela Merkel viisakalt teed peaministri elukaaslasele Luisa Värgile.
Meie hakkaja peaminister tormas kohe trepist üles ja hetk hiljem mõistis, et Merkeli viisakus oli mõeldud hoopis last ootavale Luisale. Vaatasin piltidelt Luisa ilmet – seal oli korraga nii häbi kui ka pettumus oma elukaaslases. Merkel aga ohkas selle kõige peale.
Sel aastal oli aga ka naljakaid hetki, näiteks siis, kui tee piirdele oli ette pandud tõkkepuu, ja see, kuidas Urmas Sõõrumaa saabus 55. sünnipäevale oma nägu varjates. Küsisin Urmase käest, miks ta oma nägu varjab, mispeale ta vastas, et külm on õues.
Kes ees see mees, Taavi Rõivas on see mees Foto: Karli Saul
Kes ees see mees, Taavi Rõivas on see mees Foto: Karli Saul
Kes ees see mees, Taavi Rõivas on see mees Foto: Karli Saul
Kes ees see mees, Taavi Rõivas on see mees Foto: Karli Saul
Kes ees see mees, Taavi Rõivas on see mees Foto: Karli Saul
Kehakeel on huvitav keel Foto: Karli Saul
Igal neljapäeval on vabariigi valitsuse pressikonverents, kus on ministrid ajakirjanike ja kaamerate ees. Ajakirjanikud esitavad küsimusi ja ministrid vastavad. Vahel on ka ebameeldivad küsimused, millele on raske vastust anda. Minister Urmas Reinsalu vastab ajakirjanikule aga ilmekalt.
Abielus Toomas Hendrik Ilves Foto: Karli Saul
President Toomas Hendrik Ilvese pulm oli kui kuninglik pulm Eesti moodi.
Teepiire sai omale tõkkepuu Foto: Karli Saul
Saue lähedal sai teepiire tõkkepuu.
Tiit Pruuli sai Mikhail Khodorkovsky autogrammi Foto: Karli Saul
Tiit Pruuli sai Mihhail Hodorkovski autogrammi.
Number üks ja kaks DJ maailmas, Martin Garrix ja Tiesto Pärnu rannahotellis Foto: Karli Saul
Martin Garrix ja Tiesto Pärnu rannahotellis. Number üks ja kaks DJ maailmas.
Markko Märtin lõuna Eesti looduses Foto: Karli Saul
Markko Märtin Lõuna-Eesti looduses.
Politsei eest ära sõidul on vaid üks lõpp, arestimaja Foto: Karli Saul
Politsei eest ära sõitmisel on vaid üks lõpp – arestimaja.
Mirkko Moisar andis ninanipsu Foto: Karli Saul
Mirkko Moisar andis ninanipsu.
Urmas Sõõrumaa ei näita ennast koos Jaan Tootsiga Foto: Karli Saul
Urmas Sõõrumaa ei näita ennast koos Jaan Tootsiga.


description: Venemaa peab olema suhete halvenemise korral läänega valmis ülemaailmsest internetist väljalülitamiseks, teatas president Vladimir Putini interneti arengu alane nõunik German Klimenko intervjuus telekanalile RT. - DELFI

title: Putini nõunik: Venemaa peab olema valmis ülemaailmsest internetist väljalülitamiseks

maintext:
Venemaa peab olema suhete halvenemise korral läänega valmis ülemaailmsest internetist väljalülitamiseks, teatas president Vladimir Putini interneti arengu alane nõunik German Klimenko intervjuus telekanalile RT.
„Meie maa peab olema valmis selleks, et ta lülitatakse ülemaailmsest internetist välja,“ ütles Klimenko RT-le, vahendab TASS.
Klimenko sõnul on olemas suur „tektooniliste nihete“ tõenäosus Venemaa suhetes läänega halvemuse poole. „Seetõttu seisab meil ees ülesanne – reguleerida interneti Vene segment, et kaitsta end selliste stsenaariumide eest,“ ütles Klimenko.
„On tähtis, et Venemaal töötaksid jätkuvalt elektrooniline post, telegraaf, telefon, sotsiaalvõrgustikud. Kriitiline infrastruktuur, sealhulgas domeenitsooni koopia, peab asetsema meie territooriumil, et keegi ei saaks seda välja lülitada. Tavaliste kasutajate reguleerimist see seadus ei puuduta,“ rõhutas Klimenko, rääkides novembris avaldatud seaduseelnõust Vene interneti reguleerimise kohta.


description: Iga päev jälgivad tuhanded inimesed Instagrami sotsiaalmeediakanalis, mida sööb, kuidas poseerib ja millist riietust kannab fashionista Inna Kovaljova (23). - DELFI

title: Elustiiliblogija Inna elab kiiret ja stiilset elu: "Arvan, et mul on inimestele midagi öelda"


description: Tulevast aastast on siseturvalisuse valdkonnas loota palgatõusu. Seda, milliste töötajate palgad täpselt kui palju tõusevad, otsustavad asutuste juhid. Tõusevad ka PPA juhtide palgad. - DELFI

title: Siseturvalisus saab palgaraha juurde, tõusevad ka PPA juhtide palgad

maintext:
Tulevast aastast on siseturvalisuse valdkonnas loota palgatõusu. Seda, milliste töötajate palgad täpselt kui palju tõusevad, otsustavad asutuste juhid. Tõusevad ka PPA juhtide palgad.
2017. aastal saab siseturvalisuse valitsemisala riigieelarvest palgatõusuks veidi üle 3,6 miljoni euro, mis moodustab 3% siseturvalisuse eriteenistujate palgafondist. Kokku on siseturvalisuse valdkonna tööjõukulud tuleval aastal ligi 172,4 miljonit eurot.
„Kolmeprotsendine palgafondi tõus ei tähenda seda, et kõigi eriteenistujate palk tõuseb täpselt 3%,“ rääkis siseminister Andres Anvelt. „Valitsemisala juhid jagasid palgaraha asutuste vahel ära ühiste otsuste põhjal. Iga asutus saab täiendava raha suunata sinna, kus see kõige paremini nende püstitatud eesmärkide täitmisele kaasa aitab.“
Seda, milliste töötajate palgad täpselt kui palju tõusevad, otsustavad asutuste juhid.
PPA - 2,34 miljonit eurot
Kõige rohkem lisaraha läheb politseinike palgatõusuks – 2,34 miljonit, mis moodustab 65% palgatõusuks minevast rahast. PPA-s on plaanis palgaraha suunata jälitusvõimekuse ja kiirreageerimisvõime suurendamiseks. Näiteks värvatakse juurde küberkuritegude uurijaid, samuti tõuseb kriminaaluurimisega seotud töötajate palk. Ida-Virumaal töötavate ametnike regioonitasu tõuseb 250 eurolt 300 euroni. Uuel aastal tõusevad üle mitme aasta ka PPA juhtide palgad, mis jäävad praegu teiste asutuste samaväärsete juhtide palkadele alla.
Loe veel
Päästeamet - 800 000 eurot
Päästeamet saab lisaraha ligi 800 000 eurot, see moodustab 22% palgatõusu rahast. Palgatõus puudutab 28% päästeameti teenistujatest ja see on oluline eeskätt ametikohtadel, kus on kas kõrge vastutus või töö- ja palgaturu tingimustest tulenevad värbamisraskused. Valdavalt tõuseb kõrgema taseme kutsekvalifikatsioonidele vastavate päästjate, komandopealike, demineerijate ja Tallinna päästekomandode teenistujate palk.
Lisaks tõusevad osade töötajate palgad häirekeskuses ja siseministeeriumi infotehnoloogia teenistuses (SMIT), kes pakuvad teiste siseturvalisuse töötajate tegevusteks hädavajalikke teenuseid. Kuna siseministeeriumi haldusalas on süsteem korraldatud nii, et häirekeskus ja SMIT pakuvad teenuseid kogu haldusalale, otsustasid juhid ühiselt, et ka nende asutuste töötajate motiveerimine on siseturvalisuse tagamiseks oluline.
Häirekeskus - 202 000 eurot
Häirekeskus saab töötajate palgatõusuks veidi üle 202 000 euro, selle eest on kavas tõsta valvevahetuse juhtide, logistikute, päästekorraldajate ja meedikute palka, mis on praegu turu keskmisest oluliselt maha jäänud. SMIT saab palgatõusuks üle 218 000 euro, selle eest on plaanis tõsta IKT-kompetentsiga töötajate palku, mis olid 2016. aastal turu keskmisest 12% väiksemad. Sisekaitseakadeemiale eraldati palgatõusuks 40 000 eurot, selle abil korrigeerib akadeemia teenistujate palku ning asutab akadeemilistele töötajatele mõeldud teadustöö grandi.


description: Kreml teatas Vene meedia kaudu, et president Vladimir Putin annab USA presidendi Barack Obama tänastele sanktsioonidele "adekvaatse vastuse". - DELFI

title: Kreml: Putin annab Obama uutele sanktsioonidele adekvaatse ja ebamugava vastuse

maintext:
Kreml teatas Vene meedia kaudu, et president Vladimir Putin annab USA presidendi Barack Obama tänastele sanktsioonidele "adekvaatse vastuse".
Kremli pressiesindaja Dmitri Peskov ütles Vene meediale, et Putin otsustab peagi vastuse USA sanktsioonidele. Ta märkis, et tegemist on "peegelvastusega" ja et see teeb Washingtoni "ebamugavaks".
Kremli esindaja lisas, et Moskva kahetseb USA viimaseid otsuseid, kuna need rikuvad jätkuvalt kahepoolseid suhteid.
Peskov lisas, et sakntsioonid olid ettenägematud ja need tunduvad agressiivsed.
Samuti lükkas Peskov taaskord tagasi kõik süüdistused Venemaa seotusest väidetava häkkimisega.
Peskovi sõnul kahtleb ta ka Moskva sanktsioonide tõhususes, kuna praegune USA president lahkub kolme nädala pärast ametist.
Moskva pole ka Peskovi sõnutsi kindel, et USA järgmine president Donald Trump neid uusi sanktsioone toetab.
USA president Barack Obama andis neljapäeval vastulöögi Venemaa häkkerite väidetavale sekkumisele USA presidendivalimistesse ja saatis muuhulgas riigist välja 35 Vene luureametnikku ja kehtestas erinevaid sanktsioone.
Täpsemalt saadetakse välja 35 diplomaati (kes kuulutatakse ka person non gratadeks) ja suletakse kaks Venemaale kuuluvat kinnisvaraüksust New Yorgis ja Marylandis, kust juhiti häkkimisi, vahendab Reuters.
Obama sõnul on ta lisaks sanktsioneerinud Vene julgeolekuteenistuste GRU ja FSB üheksat indiviidi ja üksust, kaht Vene luureteenistust, nelja GRU ohvitseri ja kolme firmat, mis andsid GRU operatsioonideks vahendeid.
Loe veel
Samuti on USA rahandusministeerium välja saatmas kaht Vene kodanikku, kes kasutasid kübervahendeid, et inimeste ja rahaasjadega seotud andmetes segadust luua ning välisministeerium sulgeb ka kaks Venemaa kinnisvaraüksust (nagu eelpool mainitud juba).
Viimaks seisab avalduses, et Homeland Security ja FBI avalikustavad tehnilist infot Vene tsiviilisikute ja militaarluure tegevuse kohta, et aidata USA kübervõrgu kaitsjatel kodus ja välismaal tuvastada, ära hoida ja eemaldada Venemaa globaalset ja pahatahtlikku küberrünnakut.


description: Riigikogus 14.-15. detsembril õhtust hommikuni kestnud ööistungi eest maksti riigikogu töötajatele kokku 3441,24 eurot lisatasusid. - DELFI

title: Reformierakonna korraldatud ööistung läks töötajate lisatasudes maksma 3400 eurot


description: Lääne-Virumaal lükati jõulupeo käigus trepist alla 28-aastane naine. - DELFI

title: Jõululaupäevasel peol lükati naine trepist alla


description: „Armastuse ühendriigid“ on irooniline pealkiri. See film räägib hoopis armastusetusest ning leiab aset õudses, kõledas ja lagedas Poolas aastal 1990. - DELFI

title: Nädala film: „Armastuse ühendriigid“


description: President Kersti Kaljulaid kuulutas täna välja tulumaksuseaduse, sotsiaalmaksuseaduse ja teiste seaduste muutmise seaduse. Siiski pöörab ta tähelepanu probleeme seaduse menetlemisel. - DELFI

title: Maksumuudatused kinnitanud president Kaljulaid: seaduse väljakuulutamisega ei anna ma hinnangut selle poliitika sisule

maintext:
President Kersti Kaljulaid kuulutas täna välja tulumaksuseaduse, sotsiaalmaksuseaduse ja teiste seaduste muutmise seaduse. Siiski pöörab ta tähelepanu probleeme seaduse menetlemisel.
"Olen seisukohal, et jättes selle seaduse välja kuulutamata, sekkuksin ma fiskaalpoliitikasse määral, milleks põhiseadus mulle õigust ei anna," ütles president Kersti Kaljulaid.
Delfi avaldab riigipea avalduse seaduse väljakuulutamisel:
Kuulutasin täna välja tulumaksuseaduse, sotsiaalmaksuseaduse ja teiste seaduste muutmise seaduse. Tegin seda vaatamata selle seaduse vastuvõtmise asjaoludele, millega ma ei saa kuidagi rahul olla. Pean oma kohuseks pöörata tähelepanu probleemidele seaduse menetlemisel.
Seaduse teise lugemise eel esitas rahandusminister rahanduskomisjonile ulatuslikud ja põhimõttelised eelnõu muudatused, mille puhul oli tegemist sisuliselt uute ettepanekutega. Neil ettepanekutel puudus seos algse eelnõuga. Riigikogu kodu- ja töökorra seadus (RKKTS) kehtestab seaduse algatamise nõuded, mida 2. detsembril esitatud muudatustega eirati ning millega Riigikogu kitsendas kahetsusväärselt iseenda liikmete õigusi menetluses osaleda.
Riigikogu liikmed on võtnud endale kohustuse järgida hea õigusloome tavasid. Seaduseelnõusse 302SE on liidetud peale esimest lugemist uued paragrahvid, muutes selle seaduseelnõu nn. kobareelnõuks. Selles kobaras on söödavaid marju, kuid võimalik, et ka kõlbmatuid. Kobarseaduste vastuvõtmine ja oluliste eelnõu täienduste sisse viimine muudatusettepanekutena on hea õigusloome tavaga vastuolus.
Loe veel
Riigikohus on varasemalt konstateerinud, et õigus ei tohi olla sõnamurdlik. On küsitav, kas valitsuse vahetumine saab olla piisavaks põhjenduseks, et jätta arvestamata maksekorralduse seaduse §-s 41 sätestatud põhimõtet, et negatiivse mõjuga maksumuudatuste vastuvõtmise ning selle jõustumise vahele peab üldjuhul jääma vähemalt kuus kuud.
Tulumaksuseaduse, sotsiaalmaksuseaduse ja teiste seaduste muutmise seaduses on kohti, mille puhul tuleks kontrollida nende vastavust põhiseadusele. Samas, üksikuid paragrahve vaidlustada ei ole presidendil võimalik ning ma ei saa välja kuulutada vaid ühte osa seadusest. Olen seisukohal, et jättes selle seaduse välja kuulutamata, sekkuksin ma fiskaalpoliitikasse määral, milleks põhiseadus mulle õigust ei anna. Seaduse väljakuulutamisega ei anna ma hinnangut selle poliitika sisule.
Käesoleva seadusemuudatuse välja kuulutamata jätmise otseseks tulemuseks oleks 19. detsembril heaks kiidetud 2017. aasta riigieelarve seaduse vastuolu riigieelarve seaduse § 6 lg-ga 1, mille kohaselt peab riigi eelarve olema struktuurses tasakaalus. Seega peaksin välja kuulutamata jätma ka nimetatud seaduse ning Eesti alustaks uut aastat ilma riigieelarveta.
Ülaltoodud põhjustel pöördusin ma täna ka õiguskantsleri poole palvega analüüsida vajadusel selle seaduse üksikuid aspekte, mis võivad seada küsimuse alla seaduse vastavuse põhiseaduse ja teiste seadustega. Erinevalt Vabariigi Presidendist on õiguskantsleril võimalik vaidlustada seaduse üksikuid norme ning menetlusega seotud küsimusi. Oleme õiguskantsleriga ühel meelel, et selline protseduur – president kuulutab seaduse välja, õiguskantsler rakendab talle seadusest tulenevalt antud võimalusi põhiseadusega vastavuse kontrolliks – on mõistlik ja alalhoidlik lahendus. Sellegipoolest on tekkinud olukord kahetsusväärne.
President Kaljulaid kuulutas täna ühtlasi välja 2017. aasta riigieelarve seaduse.
Möödunud nädala toimus Reformierakonna eestvedamisel ööistung plaanitavate maksumuudatuste vastu. Riigikogu Reformierakonna fraktsioon pöördus valitsuse poole ettepanekuga võtta maksutõusu ettepanekud tagasi ning järgida kuue kuu etteteatamise reeglit. Kui valitsus seda ei toeta, siis Reformierakond juhib reeglite rikkumisele maksutõusude läbiviimisel tähelepanu iga muudatusettepaneku hääletamisel, võttes selleks pausi.
Loe maksumuudatustest SIIT.


description: Mida tõi Eesti ja maailma uudistesse reede, 23. detsember? Vaata Delfi TV kokkuvõtet! - DELFI

title: 100 SEKUNDIT: President Kaljulaid kinnitas maksumuudatused; Berliini jõuluturu ründamises kahtlustatav lasti Itaalias maha

maintext:
Jehoova tunnistaja Tõnu Ling, ta tütred Emma (kukil) ja Luise ning ilmselt ka väike krants Lotte jõule ei tähista. Ent muidugi ei tähenda see, et neil mis tahes muul ajal koos lõbus ei võiks olla. Pildilt on puudu pereema Angela.
Foto: erakogu


description: Erakondade Rahastamise Järelvalve Komisjoni (ERJK) esimees Ardo Ojasalu kinnitas, et Priit Kutser on saatnud komisjonile e-kirja, milles palub, et komisjon ei nõuaks temalt 1234 euro maksmist. - DELFI

title: Kutser soovib, et ERJK loobuks temavastasest nõudest

maintext:
Priit Kutser Foto: Madis Veltman
Erakondade Rahastamise Järelvalve Komisjoni (ERJK) esimees Ardo Ojasalu kinnitas, et Priit Kutser on saatnud komisjonile e-kirja, milles palub, et komisjon ei nõuaks temalt 1234 euro maksmist.


description: Täna hommikul Sotši lähedal merre kukkunud Vene kaitseministeeriumi lennuk oli väidetavalt korras ning selle juhiks kogenud piloot. Venemaa kaitseministeerium on lubanud iga hukkunu lähedastele maksta 5,8 miljonit rubla (ligi 91 000 eurot) toetust. - DELFI

title: Vene sõjaväelennuki tragöödia: kõik versioonid on laual, lähedased saavad riigilt toetusraha, sugulastel soovitatakse Sotši mitte sõita

maintext:
Täna hommikul Sotši lähedal merre kukkunud Vene kaitseministeeriumi lennuk oli väidetavalt korras ning selle juhiks kogenud piloot. Venemaa kaitseministeerium on lubanud iga hukkunu lähedastele maksta 5,8 miljonit rubla (ligi 91 000 eurot) toetust.
Venemaa kaitsejõudude lennuohutuse ekspert Sergei Bainetov kinnitas riiklikule telekanalile "Rossija 24", et lennuk läbis viimati põhjaliku ülevaatuse tänavu septembris ja sellega tehnilisi probleeme ei olnud, vahendab Interfax.
Samuti oli lennuki piloodiks väidetavalt esimese klassi militaarpiloot, major Roman Volkov Aleksandrovitš, kes oli sellel marsuudil ka varem korduvalt lennanud.
Venemaa ekspertide sõnutsi pole välistatud ükski põhjus, sealhulgas ka terrorism. Siiski teatasid allikad Interfaxile, et seda versiooni ei peeta esmatähtsaks.
Venemaa kaitseministeerium teatas ka, et iga hukkunu lähedastele makstakse lisaks psüühilisele ja meditsiinilisele abile ka vastavalt seadusele 5,8 miljonit rubla (ligi 91 000 eurot) toetust.
92 hukkunu lähedastele on aga soovitatud Sotši mitte sõita, kuna surnukehad tuuakse sealt igal juhul Moskvasse surnukuuri, teatas transpordiminister Maksim Sokolov.
Sokolov lisas, et kuna pole teada, kaua surnukehade otsingud aega võtavad, siis pole sündmuskohale saabumine vajalik. Lähedastele, kes seda aga ikka teevad, lubati igakülgset abi osutada.
Loe veel
Venemaa sõjalennuk, mille pardal oli täpsustatud andmetel 84 reisijat ja kaheksat meeskonnaliiget, kukkus pühapäeva hommikul pärast õhkutõusu Sotšist Musta mere kohal alla. Ilmselt hukkusid lennukis suurem osa Vene armee ametliku koori liikmetest.
Venemaa kaitseministeeriumi kinnitusel leiti lennuki tükke ja reisijatele kuulunud isiklikke asju 1,5 kilomeetri kauguselt Šotsi rannikust 50-70 meetri sügavuselt merest, vahendavad uudistekanalid RT ja TASS.
Vene sõjaväe lennuk tõusis õhku kohaliku aja järgi kell 5.40 hommikul Adleri lennujaamast ja see kandis 92 inimest. Vahepeal teatas Vene kaitseministeerium, et lennukil oli 93 inimest, aga siis leiti nimekirja üle kontrollimisel, et seal oli ikkagi vaid 92 inimest. Lennuki sihtkoht oli teadaolevalt Süürias Latakia linna juures asuv Vene õhubaas Hmeimim.
Kaitseministeeriumi teatel oli reisijate seas sõdureid, aga 64 inimest Vene relvajõudude Aleksandrovi nimelisest laulu- ja tantsuansamblist. Reisijate nimekirjas oli ka ansambli juht Valeri Halilov. Samuti oli reisijate nimekirjas Vene kaitseministeeriumi kultuuriosakonna ülem Anton Gubankov.
Venemaa president Vladimir Putin kuulutas homseks välja leinapäeva. Leina tõttu langetatakse kogu riigis riigilipud, kultuuriasutused ja teleraadiokompaniid peavad ära jätma meelelahutuslikud üritused ja saated.


description: Tartu maakohus tunnistas eilse otsusega kokku 11 inimest süüdi erinevates kuritegudes, neist ühe kuritegeliku ühenduse loomises, viis sellesse kuulumises ja seitse narkootilise aine ebaseaduslikus käitlemises. - DELFI

title: Kuritegeliku ühenduse juht läheb 15 aastaks vangi

maintext:
Tartu maakohus tunnistas eilse otsusega kokku 11 inimest süüdi erinevates kuritegudes, neist ühe kuritegeliku ühenduse loomises, viis sellesse kuulumises ja seitse narkootilise aine ebaseaduslikus käitlemises.
Seitsmele süüdistatavale mõistis kohus reaalsed vangistused, mille pikkused ulatuvad kolmest aastast ja kuuest kuust kuni 15 aastani. Kõige raskema karistuse sai kuritegeliku ühenduse organiseerinud Vladimir Gavrilin (35), kelle puhul lisandus 15-aastasele vangistusele veel ka 800-eurone rahaline karistus. Neljal süüdistataval lisandus karistusele juurde veel ka varasema otsusega mõistetud vangistus.
Kolmele inimesele mõisteti ühe- kuni nelja-aastane tingimisi vangistus ühe aasta ja kuue kuu pikkuse kuni kolmeaastase katseajaga. Neist kaks peavad katseajal täitma kriminaalhoolduse kontrollnõudeid, ei tohi sel ajal lisakohustusena tarvitada narkootilisi ja psühhotroopseid aineid ning peavad osalema kriminaalhooldaja määratud sotsiaalprogrammis. Tingimisi vangistuse saanutest üks on eelvangistuses reaalselt juba ära kandnud üle nelja kuu ja kaks süüdistatavat kaks päeva.
Ühe süüdistatava mõistis kohus kolmes kuriteos õigeks kuriteokoosseisu puudumise tõttu ja teise süüdistatava ühes kuriteos õigeks, kuna prokurör loobus kohtuvaidluses süüdistusest. Ülejäänud osas mõisteti süüdistatavad neile ette heidetud kuritegudes süüdi.
Kuriteoga saadud vara konfiskeerimise asendamiseks mõisteti kuuelt süüdistatavalt välja kokku 6750 eurot. Menetluskuludena tuleb neil tasuda summad, mis ulatuvad ligi 5000 eurost kuni üle 9000 euroni.
Loe veel
Lõuna ringkonnaprokuratuuri poolt esitatud süüdistuse üks olulisimaid osi oli kuritegeliku ühenduse loomine ning ühendusse kuulumine, suures koguses narkootiliste ainete käitlemine ning vägivallakuriteod, mis tõid kohtupinki kokku 16 isikut, nendest 11 meest ja viis naist.
Viis inimest nõustusid kohtuliku uurimise käigus kokkuleppemenetlusega, nende osa eraldati teiste süüdistustest, mistõttu arutas eile otsuseni jõudnud kohus üldmenetluses kokku 11 inimese süütegusid.
Kokku esitati kohtueelse uurimise ajal kogutud tõendite põhjal kahtlustus 20 inimesele. Juba uurimise käigus eraldati nelja isiku osas materjalid, kuna kogutud tõendite põhjal neist kahe suhtes pandi toime kaaskahtlustatavate abil vägivallategusid ja kahe kahtlustatava materjalid eraldati kokkuleppemenetluseks.
Lõuna Ringkonnaprokuratuuri ringkonnaprokurör Tatjana Tamm ütles, et süüdistatavate hulk oli suur, kuna grupeering kaasas kuritegude toime panemisse ja narkootiliste ainete tarvitamisse tuttavaid, sugulasi ja lähedasi inimesi.
Ringkonnaprokurör toonitas, et Lõuna prefektuuri narkokuritegude talitus ja Lõuna ringkonnaprokuratuur on võtnud narkokaubanduse kõrgendatud tähelepanu alla ning eelmisel aastal kohtusse saadetud asjas teinud põhjalikku tööd likvideerides Tartu linnas tegutsenud kuritegeliku võrgustiku.
Kriminaalasja kohtueelse menetluse käigus kogutud tõendite alusel süüdistas prokuratuur varem kriminaalkorras karistatud 35-aastast meest kuritegeliku ühenduse loomises. Süüdistuse järgi asutas ta kuritegeliku ühenduse, juhtis seda ning värbas liikmeid.
Kuritegeliku ühenduse loomise eesmärgiks oli juhtida ja koordineerida varalise kasu saamise eesmärgil loodud ühenduse liikmete tegevust, varustada selle liikmeid ebaseadusliku narkootilise ainega, värvata kuritegelikku ühendusse uusi liikmeid, tegeleda narkootilise aine suures koguses ebaseadusliku käitlemisega ja võõrast valdusest narkootikumide ning sularaha röövimisega.
Kuritegeliku ühenduse organiseerija poolt narkootikumide käitlemisega tegelevate isikutele kehtestatud reegleid eiranud isikutelt pressiti välja Tartu linnas narkootikumide müümise eest raha. Samuti pakuti vägivalla kasutamisega saavutatud kuritegelikule mainele tuginedes nn „katust“ ehk kaitset narkootikumide käitlemisel ja võimalike probleemide tekkimisel.
Politsei kogutud põhjalikud tõendid viitasid, et kuritegelik ühendus tegutses ajavahemikus 2014. aasta kevadest kuni eelmise aasta maikuu alguseni. Lisaks juhtfiguurile kuulus ühendusse eri aegadel kokku kuus inimest.
Süüdistuse andmeil käideldi Tartumaal suures koguses amfetamiini, marihuaanat ja ecstasy tablette. Prokuröri sõnul nähtus menetlusandmetest, et inimestelt, kel oli enne olnud kokkupuuteid narkootikumidega, hakati nõudma varguste toimepanemist ning narkootikume müümist. Ettepaneku eiramisel kasutati keeldujate suhtes füüsilist ja vaimset vägivalda millega survestati loovutama raha ja narkootikumide tasuta.
Prokurör rõhutas, et kuigi grupeeringu ohvriteks olid narkootikume tarvitavad inimesed, on riigi kohustus kaitsta õigusvastase tegevuse eest kõiki ühiskonnagruppe, ka neid, kes on varem elu hammasrataste vahele jäänud. Pealegi on ekslik arvata, et narkootikumide levitamine ja tarbimine on mõne subkultuuri sisemine teema ega puuduta laiemat ühiskonda.
Kriminaalasja süüdistusaktis on kajastatud kokku 68 episoodi. Kogutud tõendid kinnitasid, et erinevate kuritegude toimepanemisega on süüdistatavad teeninud kriminaalset tulu kokku summas ligi 40 000 eurot.
Kriminaalasja kohtueelset menetlust viis läbi Lõuna prefektuuri narkokuritegude talitus ning juhtis Lõuna Ringkonnaprokuratuur.
Menetluspooled saavad eilse otsuse vaidlustamise soovist teatada seitsme päeva jooksul. Kui otsus vaidlustatakse, teeb kohus motiveeritud tervikotsuse teatavaks järgmise aasta 13. jaanuaril.


description: EELK peapiiskop Urmas Viilma rääkis intervjuus Eesti Päevalehele, et väga paljud noored on esoteerika usku, sest inimene on loomult religioosne. Religiooniharidust on aga saanud väga vähesed noored, mis ei muuda inimest ebareligioosseks, vaid paneb n-ö oma usku valmistama. - DELFI

title: Peapiiskop Urmas Viilma: inimesed vaatavad „Selgeltnägijate tuleproovi”, sest otsivad oma religioossele osale väljundit

maintext:
EELK peapiiskop Urmas Viilma rääkis intervjuus Eesti Päevalehele, et väga paljud noored on esoteerika usku, sest inimene on loomult religioosne. Religiooniharidust on aga saanud väga vähesed noored, mis ei muuda inimest ebareligioosseks, vaid paneb n-ö oma usku valmistama.
Viilma nentis, et esoteerika võidukäik on justnimelt selle tagajärg, et eestlase religioosset osa pole vormitud. „Inimene on loomult religioosne – kui lasta tal kasvada ja areneda, siis kasvab ta religioosseks,” sõnas Viilma. „Ateistiks inimene kasvatatakse. See ei tähenda, et loomulikult kasvaks inimene just kristlaseks või budistiks. Pigem võib seda vaadata kui suvalist loodusrahvast, kes nuusutab õhku, vaatab pilvi ja püüab neid asju endale seletada.”
Uuest põlvkonnast – kuni 25-aastastest – on Viilma sõnul ainult kolm protsenti saanud religiooniharidust. „See noor põlvkond, keda pole religiooni kohta haritud, on nagu loodusrahvad oma keskkonnas. Neil tekivad küsimused, millele nad tahavad vastuseid, ja nad püüavad maailma seletama hakata: otsivad eneseabiraamatuid ja astroloogilist kirjandust, tegelevad tšakrate või joogaga, vaatavad „Selgeltnägijate tuleproovi”. Nende loomulik religioossus otsib väljundit,” sõnas Viilma.
„Me ei anna neile seda hariduse osa, me jätame selle kõik vabaks, aga see ei muuda inimest ebareligioosseks,” rõhutas Viilma. Ta osutas, et ateistide arv Eestis väheneb, kuigi kirikus käijate arv ei muutu. „Vahepealne osa, see agnostikute ja igasugustesse energiatesse uskujate hulk, on kõige suurem.”
„Arvan, et Eestis on n-ö oma usu valmistajate hulk nii suur sellepärast, et me ei hari oma inimesi. Ent siis tekitab iga võõras kultuur hirmu, sest moslemi mõistmiseks peaks õppima, mida islam endast kujutab,” selgitas Viilma, miks oleks religiooniõpetust vaja. „Ka selleks, et mõista, mida kristlik kirik tänapäeval teeb, tuleks seda õppida. Samuti tuleks õppida seda, et kirik ei ole tänapäeval sama, mis 800 aastat tagasi tuli vägivallaga.”


description: Täna pärastlõunal toimus bussi ja sõiduauto vahel õnnetus Viru bussiterminali juures. Õnnetuse tõttu on häiritud ühistranspordiliiklus Viru väljaku piirkonnas. - DELFI

title: FOTOD: Viru hotelli juures toimus õnnetus, ühistranspordiliiklus on häiritud


description: Alates 1968. aastast on Nõukogude Liidus ja Venemaal ehitatud reisilennukitega Tu-154 juhtunud 39 surmaga lõppenud õnnetust, millest enamik pole olnud lennuki süü või on olnud põhjustatud lennuki väga laialdasest kasutamisest nõudlikes oludes. - DELFI

title: 20 ohvriterohkemat katastroofi Tu-154 marki lennukitega


description: Esmaspäevase Berliini terrorirünnaku peamine kahtlusalune Anis Amri hukkus ööl vastu reedet Milanos Itaalia politseiga peetud tulevahetuses. - DELFI

title: FOTOD: Berliini terroristi hukkumispaik


description: President Kersti Kaljulaid kohtus tänasel jõululaupäeval Tallinna Lastehaigla, kaitseväe ja EELK Tallinna diakooniahaigla töötajatega. - DELFI

title: FOTOD: Kaljulaid: austan soovi ja traditsiooni kaasata kirikut oma igapäevastesse tegemistesse, nii nagu on mulle arusaadav ka soov seda mitte teha

maintext:
President Kersti Kaljulaid kohtus tänasel jõululaupäeval Tallinna Lastehaigla, kaitseväe ja EELK Tallinna diakooniahaigla töötajatega.
"Minu peamine jõulusoov on, et kõik saaks sel ajal olla oma lähedastega. Veeta üheskoos aega, teha asju, mis teile on olulised. Ka natuke puhata. Kuid alati on inimesi, kes selleks, et meie saaks rahuliku südamega pühi pidada, on neil päevil tööpostil. Neile kuulub minu siiras tänu. Kohtusin täna paljude selliste inimestega – Tallinna Lastehaiglas, Kaitseväes, EELK Tallinna Diakooniahaiglas. Aitäh teile!" kirjutas Kaljulaid oma Facebooki lehel.
Koos sidepataljoni ja vahipataljoni ajateenijatega osales Kaljulaid ka kaitseväe kalmistu kabelis jõulumõtisklusel.
"Kui mind kutsutakse, sest korraldajad on nii soovinud, siis loomulikult ma lähen. Täna on üks sellistest päevadest. Tegelikult ei ole oluline, kes mida usub, vaid maailmapiltide ja tunnetuste paljusus, variatiivsus. Olen seda varemgi öelnud: ma austan inimeste usuvabadust. Saan väga hästi aru, kui olulised on jõulud kristlaste jaoks. Ja mitte ainult kristlaste - ka paljude teiste eestimaalaste jaoks, kelle suhe religiooniga muul ajal palju tagasihoidlikum on. Ma pean lugu tööst, mida kogudused teevad ühiskonna nõrgemate abistamiseks. Ja ma austan soovi ja traditsiooni kaasata kirikut oma igapäevastesse tegemistesse, nii nagu on mulle arusaadav ka soov seda mitte teha. Nii jõulu- kui ka muul ajal," sõnas Kaljulaid.


description: Mida tõi Eesti ja maailma uudistesse reede, 30. detsember? Vaata Delfi TV kokkuvõtet! - DELFI

title: 100 SEKUNDIT: Mees sai aegunud lubade eest 148 eurot trahvi; USA avaldas raporti Venemaa sekkumise kohta presidendivalimistesse

maintext:
Mida tõi Eesti ja maailma uudistesse reede, 30. detsember? Vaata Delfi TV kokkuvõtet!
Putin: Venemaa ei lasku köögidiplomaatia tasemele ega saada USA diplomaate välja
Venemaa president Vladimir Putin võttis vastu otsuse mitte saata USA diplomaate Venemaalt välja vastuseks Washingtoni otsusele saata USA-st välja 35 Vene diplomaati.
Loe edasi...
Ameeriklased ei luba Vene diplomaate enam „daatšadesse“ Marylandis ja Long Islandil
USA presidendi Barack Obama avalduse järgi suletakse Vene diplomaatidele ligipääs objektidele Marylandi ja New Yorgi osariikides, mida kasutati luure-eesmärkidel.
Loe edasi...
ANDREI HVOSTOVI KOMMENTAAR SÜÜRIAST: Assadi juures vahetati viisakusi, aeti mulli ja patsutati õlale
Loe veel
Maailmas on paralleelselt mitu reaalsust. Üks on praegu siin Lähis-Idas ja teine on Facebookis, mille kaudu osa Eesti meediaväljaandeid õngitseb uudiseid Yana Toomi reisi kohta Süüriasse.
Loe edasi...
Kreml: Putin annab Obama uutele sanktsioonidele adekvaatse ja ebamugava vastuse
Kreml teatas Vene meedia kaudu, et president Vladimir Putin annab USA presidendi Barack Obama tänastele sanktsioonidele "adekvaatse vastuse".
Loe edasi...
RIA Novosti: Vares näppas Narva piiripunktis koju naasvalt Eesti kodanikult passi
RIA Novosti kirjutab kummalise loo Eesti kodanikust, kellelt Eesti-Vene piiri ületades vares ootamatult passi varastas ja sellega minema lendas.
Loe edasi...
Obama andis vastulöögi Venemaa häkkimisele: 35 Vene luureametnikku saadetakse riigist välja
USA president Barack Obama andis neljapäeval vastulöögi Venemaa häkkerite väidetavale sekkumisele USA presidendivalimistesse ja saatis muuhulgas riigist välja 35 Vene luureametnikku ja kehtestas erinevaid sanktsioone.
Loe edasi...
USA avaldas ka detailse analüüsi valimiste häkkimise kohta Venemaa poolt
Lisaks teatele vastulöögi andmisest Venemaa häkkimisele avaldas USA neljapäeval ka seni kõige üksikasjalikuma raporti Venemaa sekkumise kohta USA presidendivalimistesse. Sisejulgeolekuministeeriumi ja föderaalse juurdlusbüroo (FBI) analüüs on esimene raport ajaloos, milles süüdistatakse pahatahtlikus kübertegevuses kindlat riiki või osapoolt. Samuti on see esimene kord, kui USA seostab sissetungi demokraatide rahvuskomitee arvutitesse Venemaa eriteenistuste FSB ja GRU-ga.
Loe edasi...
IMEARMAS KLÕPS: Palju õnne! Taavi Rõivas ja Luisa Värk said poja
Eesti endine peaminister Taavi Rõivas ning tema elukaaslane Luisa Värk võtavad saabuva aasta vastu uue ilmakodaniku seltsis.
Loe edasi...
Jürgen Ligi pettus "Ärapanija" Autorollo-laulus: pole sinu tase, Mart! Nagu oleks inimesi veel vähe mõnitatud
Kui alles äsja puhkes avalik pahandus aastavahetusel ETV ekraanile naasvate vanameistrite Mart Juure ja Peeter Oja nn Savisaare nimekirjaloo ümber, siis nüüd on legendaarse "Ärapanija" lustakas Autorollo-laul ära teeninud reformierakondlasest Jürgen Ligi pahameele.
Loe edasi...
Aegunud juhiloaga sõitnud mees sai trahvi: miks politsei juba varem mind ei hoiatanud?
Toimetuse poole pöördus mees, kes sai rutiinse politseireidi käigus trahvi, kuna selgus, et tema juhiluba on aegunud. Trahvisummaks oli 148 eurot.
Loe edasi...
Ajaleht: Schumacheri koduravi on maksma läinud üle 16 miljoni euro
Ajaleht The Sun arvutas välja, et vormelilegendi ravile on kulutatud juba 16,2 miljonit eurot.
Loe edasi...


description: Täna kell 18:20 said päästjad väljakutse Järvamaale Imavere valda Jalametsa külla, kus põles elumaja korsten. - DELFI

title: FOTOD: Järvamaal läks elumaja korsten põlema


description: Armeenia suursaadik Eestis Tigran Mkrtchyan ütles venekeelsele Delfile, et Eestil ja Armeenial on palju ühist. - DELFI

title: Armeenia suursaadik: praegu arvavad inimesed, et Eesti on osa Euroopa Liidust, kus on võimalik väga hästi elada

maintext:
Armeenia suursaadik Eestis Tigran Mkrtchyan ütles venekeelsele Delfile, et Eestil ja Armeenial on palju ühist.
Mkrtchyani sõnul on Armeenia Diplomaatiline Akadeemia üles ehitatud Eesti Diplomaatide Kooli eeskujul. Eesti on samuti Armeenia Diplomaatilise akadeemia üks peamisi nõustajaid Euroopa Liidu riikidest. Eesti Diplomaatide Koolis on Armeeniale eraldatud kaks õppekohta.
Tema sõnul on Eestil ja Armeenial suur koostööpotentsiaal haridusvaldkonnas. Sellest tahab ta rääkida haridusminister Mailis Repsi ja Tartu Ülikooli rektor Volli Kalmuga.
Mkrtchyan ütles, et Euroopa Liidu idapartnerlus on olnud Armeenia jaoks kasulik reformide läbiviimisel. "Me ei liigu edasi teiste partnerite arvelt," rõhutas Mkrtchyan.
"See tähendab, et oleme valmis jätkama koostööd ELiga, aga ei unusta oma teisi kohustusi, näiteks kohustusi Euraasia majandusliidus. Lõppude lõpuks on eesmärgiks kokkulangevate eesmärkide saavutamine," ütles Mkrtchyan.
Vanem põlvkond Armeenias meenutab Eestit peamiselt kui endise Nõukogude Liidu osa. Noorematele seostub aga peamiselt Euroopa Liiduga. "Praegu arvavad inimesed, et Eesti on osa Euroopa Liidust, kus on võimalik saada hea haridus, kus on võimalik väga hästi elada," ütles Mkrtchyan.
Venemaa ja Türgi suhted on viimasel ajal peale lühiajalist teravnemist jälle paranenud. Mkrtchyan ütles, et Armeenia loodab, et Venemaa ja Türgi suhted oleksid võimalikult head, sest kui suhted on halvad, annab see kohe tunda ka Armeenias.
Süüria kodusõja suurimaks mõjuks Armeeniale on Süüriast põgenenud armeenlastele varjupaiga pakkumine. Sõja alguses elas Süürias 120 000 armeenlast, neist 20 000 leidis varjupaiga Armeenias.


description: Kultuuriminister Indrek Saar allkirjastas käskkirja, mis tunnistab Linnamäe hüdroelektrijaama paisu kultuurimälestiseks. Ettepaneku selleks tegi ehitise omanik Jõelähtme vald. - DELFI

title: Riik võttis Linnamäe hüdroelektrijaama paisu muinsuskaitse alla

maintext:
Kultuuriminister Indrek Saar allkirjastas käskkirja, mis tunnistab Linnamäe hüdroelektrijaama paisu kultuurimälestiseks. Ettepaneku selleks tegi ehitise omanik Jõelähtme vald.
Linnamäe hüdroelektrijaama pais on Eesti tööstusarhitektuuri silmapaistev näide. Paisu projekteeris tuntud Soome insener Axel Werner Juselius 1917. aastal ning seda ehitati aastatel 1922–1924. Paisu kultuuriväärtus avaldub selle kõrgetasemelises ja mastaapses insenertehnilises lahenduses. Pärast valmimist nimetati Linnamäe rajatis Eesti kauneimaks tööstusehitiseks, teatas kultuuriministeerium.
Kultuuriminister Indrek Saare sõnul on Linnamäe paisu säilimine kultuuriväärtusena oluline avalik huvi. „Tegemist on erakordselt väärtusliku tööstusarhitektuuri näitega, mis on heas seisukorras ja toimib oma algses funktsioonis, kuna seal toodetakse rohelist energiat. Sajanditepikkune kogemus kinnitab, et kultuuriväärtus on kõige paremini hoitud, kui ta on kasutuses,” rääkis Saar.
Linnamäe paisu kaitse alla võtmisel on kaalutud ka keskkonnaeesmärke. Ehkki pais ja paisutamise mõjuala jääb Jägala jõe hoiualale, tuleb paisust kolm kilomeetrit ülesvoolu vastu siirdekalade looduslik rändetõke Jägala juga.
Linnamäe hüdroelektrijaam Jägala joal 1920ndatel Foto: Ajapaik.ee / Rahvusraamatukogu
1941. aastal õhkisid taganevad Vene väed hüdroelektrijaama. Rajatisest säilisid pais ja kalatrepp ning hüdroelektrijaama veealune osa. Hüdroelektrijaama taastamiseks korraldati 2001. aastal konkurss, mille käigus renoveeriti hüdroelektrijaama endised hüdrorajatised ning tammi kohale üle jõe rajati arhitekt Raine Karbi kavandatud rippsild. Hüdroelektrijaam avati taas 2002. aasta lõpus. Muulhulgas on Linnamäel filmitud Andrei Tarkovski filmi „Stalker” stseene.
Kultuuriministri käskkirja alus, millega pais tunnistatakse kultuurimälestiseks, on muinsuskaitseameti eksperdihinnang ja muinsuskaitse nõukogu ettepanek. Ajaloolisi ja uusi fotosid Linnamäe hüdroelektrijaama paisust saab vaadata Ajapaiga kodulehel.


description: Täna õhtul põhjustas Tartumaal Ülenurme vallas avarii traktorit vedanud raskeveok, mille last ei mahtunud silla alt läbi. - DELFI

title: Lubatust kõrgema koormaga raskeveok rammis Tartumaal silda

maintext:
Täna õhtul põhjustas Tartumaal Ülenurme vallas avarii traktorit vedanud raskeveok, mille last ei mahtunud silla alt läbi.
Kella 19.30 ajal sai häirekeskus teate, et Ülenurme vallas Tõrvandi alevikus on raskeveok põhjustanud varalise kahjuga avarii, teatas Lõuna prefektuuri pressiesindaja Kerly Virk.
Sündmuskohal töötanud politsei selgitas, et lubatust kõrgema koormaga veok oli rihtinud ära märgid, mis hoiatasid, et mõnekümne meetri kaugusel oleva silla alt saab läbi minna kuni 4 meetri kõrgune masin. Veoki lastiks oli metsatöödeks mõeldud traktor. Et selle masina last aga ületas piirangut, kahjustas veoki ülekoorem sillale lähenedes nii tänavavalgustusposti kui ka lõpuks silda ennast.
Tekkinud purustuste tõttu vajas raskeveokijuht politsei abi nii õnnetuse ja kahjustuste fikseerimisel, samas aitas politsei ka õnnetuspaigal liikluse reguleerimisega.
Keegi õnneks avariis viga ei saanud.
Politsei talletas sündmuskohal tõendid õnnetusest ning tagas kiiresti selle, et liiklus võimalikult kiiresti taastatud saaks. Politsei selgitab õnnetuse üksikasju, varalise kahju hüvitamine jääb aga kindlustusseltsi otsustada.
Veokijuht oli kaine, omab juhtimiseks õigust ning kasutas ka nõuetekohaselt turvavarustust.
Politsei tuletab meelde, et raskeveokijuht on meie teedel oma massi poolest igal juhul suurema ohu allikas. Seda enam peaksid kutselised juhid veenduma, et planeeritud teekond kulgeks võimalikult ohutult. Arvestama peaks seejuures ohutut sõidukiirust, tehnilist seisukorda, sõiduki kaalu ja kõrgust ning selle juures omakorda kõige sobilikumaid sõiduvõtteid.


description: Kaitseväe paraadist roppude kommentaaridega video teinud tuletõrjuja Sergei Menkov pole nõus enda vallandamisega ja kaebas Päästeameti kohtusse. Päästeamet lasi tema sõimu ära tõlkida. - DELFI

title: HOMSES EKSPRESSIS: Kaitseväe paraadi roppustega kostitanud tuletõrjuja kaebas Päästeameti kohtusse

maintext:
Kaitseväe paraadist roppude kommentaaridega video teinud tuletõrjuja Sergei Menkov pole nõus enda vallandamisega ja kaebas Päästeameti kohtusse. Päästeamet lasi tema sõimu ära tõlkida.
Viimased kümme kuud Sergei Menkov (57) enam tuletõrjujana ei tööta. Aga kui möödub tossavast prügikastist, mõtleb kohe: mis seal põleb ja kaua see põlenud on. „Kogu aeg on instinkt üleval. Päästja pole kunagi endine – ta jääb elu lõpuni selleks,“ ütleb 28 aastat ja 9 kuud tuld tõrjunud Menkov.
Sergei juhendamisel päästeti 2002. aastal Pühavaimu kirik suuremast hävingust. Ta on tulest välja toonud 20 inimest. Ühe põlengu ajal tõi ta mööda redelit alla kaks vanainimest ja sai selle eest elupäästjamedali.
Aga mis siis juhtus tubli tuletõrjuja ja vanaisaga tänavu paraadil, et ta selle järel tööst ilma jäi?


description: 1,5 aastat ilma ühegi võiduta – nii pälvis Eesti nõrgima jalgpalliklubi tiitli JK Karsklus. - DELFI

title: Karsklus pole enam nõrgim jalgpalliklubi


description: Venemaa suurima naftakompanii Rosneft osakonnajuhataja Oleg Erovinkin leiti täna hommikul Moskvas oma autost surnuna. - DELFI

title: Venemaa suurima naftakompanii osakonnajuhataja leiti autost surnuna


description: Venemaa suursaadik Kanadas Aleksandr Dartšijev ütles Kanada ajalehele The Globe and Mail, et Kanada sõdurite Moskvale heidutuseks Lätti paigutamine on kahjulik regionaalsele julgeolekule ning ressursside ebamõistlik kõrvalesuunamine suurima nuhtluse – terrorismiga – võitlemise juurest. - DELFI

title: Vene saadik Kanadas: NATO missioon Lätis on jõudude ebamõistlik kõrvalesuunamine võitluselt terrorismiga

maintext:
Venemaa suursaadik Kanadas Aleksandr Dartšijev ütles Kanada ajalehele The Globe and Mail, et Kanada sõdurite Moskvale heidutuseks Lätti paigutamine on kahjulik regionaalsele julgeolekule ning ressursside ebamõistlik kõrvalesuunamine suurima nuhtluse – terrorismiga – võitlemise juurest.
„See on ressursside tohutu kõrvalesuunamine tõelise ohu juurest, mis meil on – rahvusvahelise terrorismi ohu juurest,“ ütles Dartšijev. „Me peame terrorismiga võitlemisel koostööd tegema.“
Suursaadik kutsus Kanadat üles mängima rahvusvahelises diplomaatias „ausa vahendaja“ rolli, mis nõuaks Ottawalt teatavat distantseerumist suhetes Washingtoniga.
„Venemaa ja Kanada vahel ei tule kunagi armulugu, see on kindel, aga ma arvan, et kui Kanada tahab olla aus vahendaja – võtmesõna on aus – peaks ta olema dialoogis Venemaa ja Ühendriikidega, olles neist kahest võrdsel kaugusel,“ ütles Dartšijev.
Dartšijevi sõnul on parim näide selle kohta, kuidas Kanada mängis ausa vahendaja rolli, see, kui tollane liberaalne peaminister Jean Chrétien keeldus osalemast USA juhitud koalitsioonis, mis tungis sisse Iraaki. „Kanada oli piisavalt julge, et sõjale Iraagis vastu seista. See oli tähtis. Kanada kinnitas, et see sõda ise oli prohmakas.“
Loe veel
Chrétien sai 2014. aastal Venemaa Sõpruse ordeni.
Stephen Harperi valitsus katkestas kõik diplomaatilised kontaktid Venemaaga peale kõige madalatasemelisemate pärast Krimmi annekteerimist 2014. aastal. Kanada praeguse liberaalist peaministri Justin Trudeau valitsus on aga taasavanud suhtlemiskanaleid Venemaaga, väites, et Moskva tõrjumisega ei saavutata midagi.
Dartšijev ütles, et sõdurite saatmine Lätti ei aita Kanadal Venemaaga suhteid süvendada. „Meil ei saa olla tõelist dialoogi … meil ei saa olla nii dialoogi kui ka heidutust. Teil ei saa olla mõlemat,“ sõnas Dartšijev.


description: 25. detsembril Sotši lähedal aset leidnud lennukatastroofi uurijate sõnul ei ole terroriakti versioon kaitseministeeriumi lennuki Tu-154 allakukkumise põhjusena kinnitust leidnud, teatas Interfaxile uurimise käiguga kursis olev allikas. - DELFI

title: Interfax: Vene kaitseministeeriumi lennuki katastroofi uurijad ei leidnud terroriakti jälgi


description: Kõige agaram kõnede pidaja oli riigikogus tänavu Martin Helme (EKRE), hoogsaim küsimuste esitaja Peeter Ernits (KE) ja kõige enam kõnesid ja küsimusi tuli kokku Andres Herkelilt (Vabaerakond). - DELFI

title: GRAAFIK: Kes võttis sel aastal riigikogus kõige usinamalt sõna?

maintext:
Kõige agaram kõnede pidaja oli riigikogus tänavu Martin Helme (EKRE), hoogsaim küsimuste esitaja Peeter Ernits (KE) ja kõige enam kõnesid ja küsimusi tuli kokku Andres Herkelilt (Vabaerakond).
Kõige enam on riigikogus tänavu sõna võtnud Vabaerakonna esimees Andres Herkel, kes on sõna võtnud kokku 362 korda. Herkel esitas aasta jooksul 287 küsimust ja pidas 75 kõne.
Küsimuste esitamise osas tegi Herkelile ära vaid Keskerakonna saadik Peeter Ernits, kes esitas aasta jooksul 323 küsimust. Kõnede osas jäi Ernits aga Herkelile selgelt alla, kuna pidas üksnes 36 kõne. Nii oli tema sõnavõttude arv kokku 359.
Kõnede pidamise osas tegi nii Ernitsale kui ka Herkelile silmad ette aga EKRE fraktsiooni esimees Martin Helme, kes pidas maha 77 kõne. Küsimusi oli Helmel üksnes 227, nii et tema sõnavõtte oli riigikogus tänavu kokku 304.
Sellega jäi Helme paraku alla nii Herkelile, Ernitsale kui ka Andres Ammasele, viimase sõnavõtte oli eelmisel aastal riigikogus 308. Vabaerakonna saadik Ammas pidas nimelt maha 72 kõne ja esitas 236 küsimust.
Kui vaadata sõnavõtjate esikümmet, siis on selgelt näha, et jutukamad on olnud opositsiooni saadikud. See on muidugi ka ootuspärane, sest koalitsiooni saadikud tuleb aru andma panna. Nõnda on kõige sõnakamad riigikogus tänavu olnud just Vabaerakonna, EKRE ja veel hiljuti opositsiooni kuulunud Keskerakonna saadikud.
Vähe on sõna võtnud vastupidi just (endised) koalitsioonisaadikud. Aga mitte ainult – oma saadikuaja jooksul on riigikogu üks suurem puuduja (enamasti haiguse tõttu) Vladimir Velman (KE) esitanud näiteks vaid kaks küsimust.
Loe veel
Päris vaikne on olnud ka pea igal istungil kohal olnud IRLi saadik Maire Aunaste, kes on sõna võtnud üksnes kolmel korral. Ta on pidanud kaks kõne ja esitanud ühe küsimuse. Isegi Helmut Hallemaa ja Marko Šotin Keskerakonnast on rohkem sõna võtnud, kuigi nemad on riigikogus verivärsked lisandused.
Tasased on olnud ka IRLi saadik Einar Vallbaum, kes on pidanud kaks kõne ja esitanud kaks küsimust, Kalle Muuli (IRL), kes on sõna võtnud viis korda, neist neljal korral pidanud kõne, ning Viktoria Ladõnskaja (IRL), kellel on olnud viis kõne ja kaks küsimust.


description: ei-ei, see pole edetabel! Areen tuletas meelde kümme lõppeval aastal alanud või jätkunud telesarja, mis eriti tähelepanu väärivad. - DELFI

title: Kümme ägedat telesarja 2016

maintext:
VÄGA PAHA PAHALANE: Tõenäoliselt on "Elavate surnute" Negan (Jeffrey Dean Morgan, paremal) viimase aasta kõige vastikum kurjam teleekraanil.
ei-ei, see pole edetabel! Areen tuletas meelde kümme lõppeval aastal alanud või jätkunud telesarja, mis eriti tähelepanu väärivad.
„Stranger Things“
Möödunud aasta üllatushitt vuhises ootamatult Netflixi ekraanidele, olles enne mitme stuudio ukselt pikema jututa tagasi saadetud. Vanad telehundid ei uskunud, et ulmesari, kus peaosas on lapsed, võiks laiemale publikule huvi pakkuda. Ooh, ja kuidas veel! „Stranger Things“ on siiras retroõudukas, mis ei võta kuigi tõsiselt ei oma ajastut (80ndad), vaatajate hirmutamist ega loo originaalsust. Õigupoolest ei meenu ühtki teist seriaali, mis sedavõrd palju, lausa igas kaadris, pulbitseks äratundmisrõõmust keskealiste põlvkonnale.


description: Eile õhtul avanes Tallinna-Rapla-Türi maantee 68. kilomeetril ehk Raplamaal Kehtna vallas Hiie külas vaatepilt, kus Volkswagen Golf on sõitnud pikali liiklusmärgi ning maandunud kraavis. - DELFI

title: FOTOD: Raplamaa kraavis vedeleb avariiline Volkswagen, esiklaas puruks ja numbrimärgid küljest võetud

maintext:
Eile õhtul avanes Tallinna-Rapla-Türi maantee 68. kilomeetril ehk Raplamaal Kehtna vallas Hiie külas vaatepilt, kus Volkswagen Golf on sõitnud pikali liiklusmärgi ning maandunud kraavis.
Inimesi auto juures ei olnud. Samuti on Volkswagenil numbrimärgid küljest ära võetud. Autol on puruks ka esiklaas, mis sai kannatada liiklusmärgile otsa sõitmise tõttu.
Millal täpsemalt auto kraavi sõitis, see on teadmata. Politsei on avariist teadlik, ning uurib juhtunu üksikasju.


description: Keskerakondlasest riigikogu liikme Siret Kotka sõnul pole erakonna endise esimehe Edgar Savisaare tervislik seisund kiita. Legendaarset poliitikut kimbutavad kõrge vererõhk ja suhkrutõbi ning haigused takistavad ka trenni tegemist. - DELFI

title: Siret Kotka: Savisaar pole teinud sotsiaalmeediasse postitusi, kuna tema tervis on kehvemaks läinud

maintext:
Keskerakondlasest riigikogu liikme Siret Kotka sõnul pole erakonna endise esimehe Edgar Savisaare tervislik seisund kiita. Legendaarset poliitikut kimbutavad kõrge vererõhk ja suhkrutõbi ning haigused takistavad ka trenni tegemist.
"Tõepoolest ei ole ta kaua aega pannud ühtegi postitust Facebooki (viimasti 14. detsembril murest TTV juhi Toomas Lepa tuleviku osas - toim). Selle põhjuseks on tervis – pidevalt kõrge vererõhk ja suhkrutõvest tingitud vaevused," sõnas Kotka Delfile.
"Kahjuks ei ole ta kõige selle tõttu saanud ka trenni teha, et lihaseid tugevdada, mis on vajalik uue jalaga käimiseks. Eks ta tasa ja targu püüab," lisas Savisaarega heades suhetes olev Kotka.
Küsimusele, millised on Savisaare plaanid uueks aastaks ning kas kohtuasi võimaldab tal veel aktiivselt poliitikas tegutseda, vastas Kotka, et hetkel on Savisaare prioriteediks tervis. "Edgar Savisaare jaoks on hetkel kõige tähtsam tervise eest hoolitsemine ja selle parandamine".
Kolm nädalat tagasi, 8. detsembril kirjutas Delfi, et vahetult pärast korruptsioonikuritegudes süüdistuse saamist teatas Keskerakonna endine esimees Edgar Savisaar sotsiaalmeedia vahendusel oma halvenenud tervisest. Savisaarel pühapäeval külas käinud Peeter Ernitsa sõnul oli Savisaarel täiesti tavaline külmetushaigus, millest ta tänaseks peaks juba taastunud olema.
Loe veel
Pärast novembri alguses toimunud võimuvahetust Keskerakonnas taandus Savisaar mõneks ajaks Hundisilmale: kohtus toetajatega ning jagas sotsiaalmeedias pilte taastumisest ja edusammudest tervise rindel.
Väideti, et Savisaar sai vastasleerile kaotusest innustust enda käsile võtmiseks ning enda tegemiste eksponeerimiseks. Savisaare toetajad kartsid, et Savisaar võib liigse pingutusega endale liiga teha, vastasleeris kergitati Savisaare enesenäitamisele kulmu.
29. novembril esitati Edgar Savisaarele süüdistus korruptsioonikuritegudes. Pärast seda uudist valitses Savisaare Facebooki lehel ajutine vaikus. Üha enam hakati rääkima Savisaare tervislikust seisundist.
Savisaare tervisliku seisundi halvenemist on seostatud ka tema kaitsetaktikaga. Keskerakonna parlamendisaadik ja Savisaare toetaja Peeter Ernits lükkas kuuldused tõsisest haigusest ümber ja täpsustas Delfile, et on Savisaarega kohtunud, viimati pühapäeval Hundisilmal. "Tal on kõige tavalisem külmetushaigus," kinnitas Ernits.
"Vahepeal oli tal külmetus, palavik oli üsna kõrge eelmise nädala keskel, aga muidu on täitsa kabe," kirjeldas Ernits, lisades, et Savisaar on praegusel gripihooajal üks paljudest haigestujatest. Ernitsa sõnul on Savisaarel palavik nüüdseks taandunud.
Ernits ei lükka tagasi, et Savisaar on viimasel ajal palju pingutanud oma tervise nimel, lisaks on oma jälje jätnud stress ja pinged, mis on seotud süüdistusega. "Aga igasugused spekulatsioonid, et raske haigus, on alusetud," kinnitas Ernits.


description: Venemaa president Vladimir Putin võttis vastu otsuse mitte saata USA diplomaate Venemaalt välja vastuseks Washingtoni otsusele saata USA-st välja 35 Vene diplomaati. - DELFI

title: Putin: Venemaa ei lasku köögidiplomaatia tasemele ega saada USA diplomaate välja


description: Euroopa Parlamendi saadik Yana Toom sõitis eile koos kirjanik Andrei Hvostoviga Süüriasse, juba teist korda sel aastal. Toom käis Süürias ka juulis, mil ta kohtus muu hulgas ka president Bashar al-Assadiga. - DELFI

title: VIDEO: Vaata, milline traagiline pilt avaneb hetkel Süürias visiidil olevale Yana Toomile


description: Jõulu teise püha ööl ajas politsei taga Kuressaarest BMW-ga põgenenud joobetunnustega autojuhti, kes õnnestus kätte saada alles Muhus. - DELFI

title: Politsei jälitas põgenevate BMW-d Kuressaarest Muhuni


description: EMOsse tulevad inimesed, kellest ligikaudu pooled võiksid oma vaevuste – köha, nohu, rindkerevalu, jäsemevalu, kõhuvalu jms – puhul minna perearsti vastuvõtule. - DELFI

title: Millise süsteemi alusel määratakse EMOs patsiendi ooteaeg?


description: Täna kella 13.44 ajal juhtus avarii Tallinnas Tartu maanteel. Esialgsetel andmetel põrkasid kokku tramm ja kaubik. - DELFI

title: FOTO: Tallinna bussijaama juures sõitis kaubik trammile ette


description: USA Föderaalne Juurdlusbüroo (FBI) hoiatas reedel, et terroriorganisatsioon Islamiriik (ISIS) võib jõulude ajal rünnata pühadekogunemisi, ja kutsus üles valvsusele ja kahtlasest tegevusest viivitamatult teavitama. - DELFI

title: FBI hoiatab Islamiriigi võimaliku terrorirünnaku eest jõulude ajal


description: Eile jäi Rõuge vallas Augli külas asuvas metsas 32-aastase mehe langetatud puu alla kõrvalasuva tee peal kõndinud 53-aastane naine, kes sündmuskohal hukkus. - DELFI

title: Metsateel kõndinud naine jäi puu alla ja hukkus, arvatavasti juhtus õnnetus ettevaatamatusest raietöödel

maintext:
Eile jäi Rõuge vallas Augli külas asuvas metsas 32-aastase mehe langetatud puu alla kõrvalasuva tee peal kõndinud 53-aastane naine, kes sündmuskohal hukkus.
Lõuna ringkonnaprokuratuuri abiprokuröri Riita Serikova sõnul algatas politsei eile kella 10.45 paiku Võrumaal Rõuge vallas Augli külas langetatud puu all hukkunud naise surma asjaolude väljaselgitamiseks kriminaalmenetluse KarS § 117 tunnustel (surma põhjustamine ettevaatamatusest).
Menetluse praeguses staadiumis on alust arvata, et kannatanu hukkumine on põhjustatud ettevaatamatusest raietööde tegemisel. Juhtum on värske, mistõttu pole abiprokuröri sõnul võimalik seda detailsemalt kommenteerida ning toimunu täpsemad asjaolud selgitab uurimine.


description: Endise välisministri ja praeguse välisministeeriumi nõuniku Marina Kaljuranna sõnul on USA-poolsete sanktsioonide kehtestamine Venemaale esmakordne juhtum, kus üks riik süüdistab teist riiki küberünnakutes ning kasutab teise riigi poolt korraldatud või toetatud küberrünnakute vastu reaalseid, avalikke ja laiaulatuslikke vastumeetmeid. Venemaa vastuotsust sulgeda rahvusvaheline kool Moskvas peab Kaljurand kohatuks. - DELFI

title: Marina Kaljurand: rahvusvahelise kooli sulgemine Moskvas on eriti kohatu ja kahetsusväärne

maintext:
Endise välisministri ja praeguse välisministeeriumi nõuniku Marina Kaljuranna sõnul on USA-poolsete sanktsioonide kehtestamine Venemaale esmakordne juhtum, kus üks riik süüdistab teist riiki küberünnakutes ning kasutab teise riigi poolt korraldatud või toetatud küberrünnakute vastu reaalseid, avalikke ja laiaulatuslikke vastumeetmeid. Venemaa vastuotsust sulgeda rahvusvaheline kool Moskvas peab Kaljurand kohatuks.
Delfi avaldab Kaljuranna Facebooki postituse muutmata kujul.
"President Obama otsus rakendada meetmeid Venemaa vastu vastuseks Venemaa kübersekkumistele on märkimisväärne mitmel põhjusel. Nimetan mõned.
1) See on esmakordne, kui üks riik süüdistab teist riiki küberünnakutes ning kasutab teise riigi poolt korraldatud/toetatud/tellitud/finantseeritud küberrünnakute vastu reaalseid, avalikke ja laiaulatuslikke vastumeetmeid. (Jah, Eesti tegi 2007 sama, kuid tolleaegsete ja tänaste rünnakute ja vastumeetmete mastaabid on erinevad). USA vastumeetmeid oli oodata, sest juba enne presidendivalimisi süüdistas USA väga konkreetselt Venemaad Clintoni kampaaniameeskonna e-kirjade häkkimises ja avalikustamises eesmärgiga mõjutada USA presidendivalimisi. Seda, et venelastega on räägitud nii formaaselt kui ka informaalselt, kinnitas president Obama ka oma tänases avalduses.
2) IT-eksperdid ütlevad, et reeglina ei ole raske tuvastada küberrünnaku toimepanijat. Raskem on süüdistuse poliitiline külg – kas ja mismoodi mõjutab süüdlase nimetamine riikidevahelisi suhteid; kui süüdlast nimetada, siis peavad järgnema ka vastumeetmed; millised vastumeetmed oleksid proportsionaalsed jne. Antud juhul otsustas USA astuda poliitilise sammu: nimetas süüdlase, avalikustas (osa) vastumeetmetest ning jättis endale õiguse rakendada täiendavaid vastumeetmeid.
Loe veel
3) Vastumeetmete otsustamisel pidi president Obama arvestama sellega, et need oleksid võimalikult mõjuvad ja neid saaks rakendada võimalikult kiiresti. On ju 20.01.2017 ametisse astuv president Trump öelnud, et kavatseb vaadata üle suhted Venemaaga ja Venemaale kehtestatud sanktsioonid. Samuti on Trump öelnud, et ei usu Venemaa küberünnakutesse. Seega ei saanud vastumeetmetena kõne alla tulla majandussanktsioonid, mille rakendamine oleks võtnud aega. Diplomaatide väljasaatmine toimub 72 tunni jooksul, isikute kandmine nn musta nimekirja ning tegevuse lõpetamine kahel kinnistul (Maryland`is, NYC`is) on samuti kiiresti tehtav. Isegi kui ametise astuv president Trump peaks need meetmed üle vaatama/tagasi pöörama, on 35 vene diplomaati selleks ajaks riigist välja saadetud ning rünnakute tehniline informatsioon avalikustatud. (Kui veelkord meenutada 2007. aasta küberrünnakuid, siis kõige tõhusamaks vastumeetmeks oli tookord rünnakute organisaatorite lisamine nn musta nimekirja, mis keelas reisimise mitte ainult Eestis, vaid kogu Schengeni territooriumil).
4) Venemaa vastumeetmed. Venemaa kasutab neid kindlasti, sest muidu tunnistaks Venemaa oma süüd ja seda Venemaa kindlasti ei tee. Praeguseks on president Putin öelnud, et USA diplomaate välja ei saadeta. Esimese vastumeetmena anti Kremlist korraldus sulgeda Moskva rahvusvaheline kool, kus lisaks ameeriklastele õpivad ka paljude teiste riikide diplomaatide lapsed. Selline meede on eriti kohatu ja kahetsusväärne, sest riikidevahelisse arveteõiendamisesse tõmmatakse koolilapsed."


description: President Vladimir Putin on veendunud, et Venemaa on praegu tugevam igast potentsiaalsest agressorist, kuid ta hoiatas, et nõrgaks jääda ja valvsust kaotada sõjaväelased ei tohi. - DELFI

title: Putin: Venemaa on praegu igast agressorist tugevam

maintext:
Foto: Sergei Gunejev, Sputnik
President Vladimir Putin on veendunud, et Venemaa on praegu tugevam igast potentsiaalsest agressorist, kuid ta hoiatas, et nõrgaks jääda ja valvsust kaotada sõjaväelased ei tohi.


description: Täna kell 11 allkirjastasid Riigi Kinnisvara AS (RKAS), kaitseliidu Tallinna malev, politsei- ja piirivalveamet, kaitseväe erioperatsioonide väejuhatus ja vanglateenistus koostöölepingu RKASile kuuluvatel kasutuseta hoonestatud kinnistutel õppuste läbiviimiseks. - DELFI

title: FOTOD: Eesti jõustruktuurid võivad edaspidi Riigi Kinnisvara mahajäetud hoonetes õppusi korraldada


description: Mart Laar ja Edgar Savisaar seisid Lauluväljaku hoones suure laua ääres, mis oli tihedalt täis USA dollareid. - DELFI

title: Kranaadi paljastus: Tõde laulvast revolutsioonist

maintext:
KOHE NÄHA, ET VANAD SÕBRAD: Mart Laar ja Edgar Savisaar.
Mart Laar ja Edgar Savisaar seisid Lauluväljaku hoones suure laua ääres, mis oli tihedalt täis USA dollareid.
„Nii palju rahvast! Gosdep (USA välisministeerium vene keeles – Toim.) on kindlasti rahul. Ma ütlesin, et öölaulupeo korraldamine on kaval idee.“ Savisaar itsitas seda rääkides rahulolevalt.
„Kas Heinz on gosdepist saadetud kõne juba pähe õppinud?“ küsis Laar.
„On jah. Ta sisuliselt liputas saba, kui kuulis, et selle kõne pidamise eest saab 1000 dollarit puhtalt kätte,“ vastas Savisaar.
Üheskoos jagati raha tuppa saabuvatele abilistele, kes viisid seda lauluväljaku väravatesse, et igale saabujale 20 dollarit pihku pista.


description: Türgi president Recep Tayyip Erdoğan ütles, et tal on tõendeid, et USA juhitud koalitsioon teotab terroriste, sealhulgas Islamiriiki ja kurdide sõjalisi rühmitusi YPG-d ja PYD-d. - DELFI

title: Erdoğan: USA juhitud koalitsioon toetab Süürias terrorirühmitusi

maintext:
Foto: STR, AP
Türgi president Recep Tayyip Erdoğan ütles, et tal on tõendeid, et USA juhitud koalitsioon teotab terroriste, sealhulgas Islamiriiki ja kurdide sõjalisi rühmitusi YPG-d ja PYD-d.


description: Itaalias Cervinia suusakuurodis on tugeva tuule tõttu suusatõstukites kinni 130 inimest kelle hulgas on ka lapsi. Hetkel on päästetud 80 inimest. - DELFI

title: Itaalias Cervinia suusakuurodis jäi tugeva tuule tõttu suusatõstukitessse kinni 130 inimest

maintext:
Itaalias Cervinia suusakuurodis on tugeva tuule tõttu suusatõstukites kinni 130 inimest kelle hulgas on ka lapsi. Hetkel on päästetud 80 inimest.
Päästmisega tegeleb 150 inimest. Tugeva tuule tõttu ei saa päästjad kasutada päästmiseks helikoptereid. Päästjad lähenevad gondlitele mööda kaableid. Mitmed pääsejad on kukkunud sügavasse lumme ja sealt viivad neid tagasi Cerviniasse kohalikud giidid. Viimastel andmetel pole ükski inimene kriitiliselt viga saanud ning päästetööd edenevad vastavalt plaanile. Sündmust kannab üle RAI News 24. Loe veel: Share Tweet


description: Moskva Dorogomilovski kohus rahuldas Ukraina ülemraada endise liikme Volodõmõr Oliinõki taotluse ja tunnistas Ukraina 2014. aasta sündmused riigipöördeks. - DELFI

title: Moskva kohus kuulutas Maidani riigipöördeks, Baltimaadest olevat kohal olnud instruktorid ja snaiprid

maintext:
Moskva Dorogomilovski kohus rahuldas Ukraina ülemraada endise liikme Volodõmõr Oliinõki taotluse ja tunnistas Ukraina 2014. aasta sündmused riigipöördeks.
Enne kohtuistungit võeti tarvitusele tugevdatud julgeolekumeetmed: politsei ja pristavid ei kaitsnud mitte ainult sissepääsu hoonesse, vaid ka korrusele, kus istung toimus. Ajakirjanikke kohtusaali ei lastud, nad jälgisid istungit ülekande vahendusel teises ruumis, vahendab RIA Novosti.
Istung algas hageja sõnavõtuga, kes tuletas meelde Ukraina endiste juhtide – endise presidendi Viktor Janukovõtši, endise peaministri Mõkola Azarovi ning siseministeeriumi, julgeolekuteenistuse (SBU) ja teiste ametkondade juhtide – ütlusi. Tunnistajate sõnul olid 2014. aasta talve sündmused Ukrainas riigipööre.
„USA saatkonnas tegutses Maidani staap,“ teatas Oliinõk.
Oliinõk loetles riigipöörde tunnuseid: administratiivhoonete hõivamine, ebaseaduslik muudatuste tegemine seadustesse protesteerijate poolt, riigi varasemate juhtide võimult kukutamine ja teised.
Loe veel
Kohtunik Anna Šipikova küsitles Ukraina endisi kõrgetasemelisi ametnikke, kes juhtisid presidendiadministratsiooni, peaprokuratuuri, siseministeeriumi ja SBU-d. Kõik nad teatasid, et hindavad Kiievis aset leidnud sündmusi ühemõtteliselt põhiseadusevastasteks ja riigipöördeks.
Tunnistajad väitsid, et Maidanil tegutsesid instruktorid Gruusiast, Balti riikidest ja Poolast. Ukraina tollase presidendiadministratsiooni juht Andri Kljujev teatas, et „snaiprid Maidanile organiseerisid teatud Gruusia esindajad, olid snaiprid Balti riikidest, me püüdsime selliseid kinni koos relvadega“.


description: Täna toimus Olviste kirikus taas kontsert vähekindlustatutele ja kodututele. - DELFI

title: FOTOD: Vähekindlustatud ja kodutute inimeste jõulupidu: lookas lauad ja tasuta „Pudelikorjaja käsiraamat“


description: Üle 450 000 euro lotovõitjaks osutus peatselt oma 40ndat sünnipäeva tähistav Pärnumaa pereisa. Mees ostis pileti internetist ning enda sõnul jäi oma mängukontol võiduteadet nähes üsna rahulikuks. - DELFI

title: Bingo Lotoga 451 775 eurot võitnud mees on iganädalane lotomängija


description: Tuukrid leidsid Venemaa kaitseministeeriumi lennuki Tu-154 allakukkumispaigast Mustas meres ühe pardasalvesti, teatati jõustruktuuridest TASS-ile. - DELFI

title: TASS: leiti Musta merre kukkunud Vene kaitseministeeriumi lennuki must kast ja kolm surnukeha


description: Neljapäeva hommikul hukkus Aserbaidžaani diversiooni tagajärjel riigipiiril kolm Armeenia sõjaväelast, sealhulgas ohvitser, teatas Interfaxile Armeenia kaitseministeeriumi pressiesindaja Artsrun Ovannisjan. - DELFI

title: Armeenia teatas kolme sõjaväelase hukkumisest lahingus Aserbaidžaaniga


description: Terviseamet viis tänavu koolides läbi uuringu, et teada saada, millises olukorras on koolide duši- ja tualettruumid ja millised kätepesuvõimalused koolides on. - DELFI

title: Pooled õpilased ei taha kooli WC-d iga päev kasutada: seal on külm ja haiseb

maintext:
Terviseamet viis tänavu koolides läbi uuringu, et teada saada, millises olukorras on koolide duši- ja tualettruumid ja millised kätepesuvõimalused koolides on.
Sihtuuringus osales 132 kooli üle Eesti, milles terviseamet hindas hügieenitingimused üldiselt heaks. Tualetid, duširuumid ja pesemiskohad vastasid ameti teatel nõuetele (kuni 98%), ruumid olid puhtad ja varustatud hügieenitagamiseks vajalike vahenditega, teatas amet.
Koolide 8.–12. klasside õpilaste seas läbi viidud küsitlustest selgus, et suurem osa vastanutest olid kooli tualettruumide, duširuumide ja kätepesu võimalustega üldiselt rahul (63% kuni 84%).
56 protsenti küsitletutest väitis aga, et nad ei kasuta kooli tualetti iga päev. Peamiste puudustena toodi välja tualettpaberi puudumine ja ebameeldiv hais. Põhjustena nimetati veel, et ei armastata avalikke tualette, sest seal on kambad, puudub privaatsus, WC on külm või kabiini lukk katki.
Kooli duširuumi kasutatakse peamiselt pärast kehalise kasvatuse tundi (53%). Pooled vastanutest ei pese end pärast kehalise kasvatuse tundi puhtalt ajanappuse tõttu. Ajapuuduse kõrval toodi takistavate teguritena välja veel ruumipuudust, külma vett, nõrka veesurvet, privaatsuse puudumist, halba ventilatsiooni ja muud taolist.
Kätepesu harjumus on enamikel õpilastel
Õpilaste vastuste põhjal võib öelda, et koolides on neile siiski tagatud võimalused isikliku hügieeni pidamiseks. 87 protsenti õpilastest kinnitasid, et kraanikausi juures on olemas vahendid käte kuivatamiseks.
Loe veel
Kätepesu harjumustega õpilaste hulgas võib uuringu põhjal rahul olla, kuna tervelt 94 protsenti vastanutest märkisid, et nad pesevad koolis käsi. Need 6 protsenti, kes käsi ei pese, ütlesid, et neil puudub harjumus käsi pesta või ei tunne nad selle järele vajadust.
Koolide tervisekaitsenõuete, sealhulgas hügieeninõuete vastavust kontrollib terviseamet igal aastal. Vaatluse tulemused näitavad tingimuste pidevat paranemist.
Uuringus osalenud 132 koolihoonest 52 hoonet olid vanemad kui 50 aastat, neist 19 on tunnistatud miljööväärtuslikuks või on muinsuskaitse all. Vanuses 31-50 aastat oli 42 koolihoonet. 30 koolihoone vanus oli 11-30 aastat. Neli kooli asuvad uutes, kuni 10 aasta vanustes hoonetes.


description: Karksi-Nuia veetorni toru on remonditud ja linlaste veevarustus taastatud. - DELFI

title: VIDEO ja FOTOD: Karksi-Nuia elanikke varustavas veetornis oli avarii

maintext:
Karksi-Nuia veetorni toru on remonditud ja linlaste veevarustus taastatud.
Karksi-Nuias purunes täna veetorni toru, mistõttu oli arvata, et 1700 elanikku jäävad mõneks ajaks veeta. Enne parandama asumist tuli oodata, kuni tornist oli välja voolanud 120 kanti vett - see on väga väike basseinitäis (10x12 meetrine bassein, kus on meetrisügavune vesi).
Karksinuialastele anti teada, et täna lõhkes veetornis toru, seoses sellega on Karksi-Nuias oodata veekatkestust. Remonttööd saab alustada kui veetornist on 120m³ välja voolanud, seetõttu on elanikel palutud varuda vett. Veevarustus loodetakse taastada kella 19ks.
"Ilmselt on lõhkenud üks suur veetoru, mis tuleb puurjaamast ja läheb veetorni, kust edasi läheb tarbijani," ütles veevarustusega tegeleva AS Iivakivi juhatuse liige Urmas Suurpuu Delfile.
"Praegu ootame, et veesurve, mis seal 30 meetri kõrgusel on, tühjaks jookseks - see on 120 kanti vett - , et siis saaks parandustöid alustada," lisas ta.
Tema sõnul tähendab avarii tähendab seda, et terve linna vesi läheb kohe ära. "Praegu veel vett on ja seda niikaua, kui tornis vett on. Ühel hetkel läheb vesi ära - ei oska öelda, on see tunni või kahe tunni pärast, seetõttu oleme palunud inimestel vett varuda."
Loe veel
Veetornist sõltuvad Karksi-Nuia piirkonnas elavad 1700 inimest.
"Peame selle täna ära remontima, ei saa ju enne aastavahetust lasta inimestel järves ujumas käia ja toidupoest vett osta. Arvame, et ehk kella 7ks õhtul asja töökorda saada, kui ei avastata midagi katastroofilist - siis tuleb mõelda plaan B," ütles Suurpuu.


description: Türgi ja Venemaa leppisid kokku Süüria üleriikliku relvarahukokkuleppe plaanis, teatas Türgi riiklik uudisteagentuur Anadolu kolmapäeval. - DELFI

title: Anadolu: Türgi ja Venemaa leppisid kokku Süüria üleriikliku relvarahu plaanis


description: Ernitsa maailm 28. detsembril 2016. - DELFI

title: Ernitsa maailm: Head punase kuke aastat!


description: Valgamaal Tõrva lähistel põrkasid täna kella poole kahe ajal kokku kaks sõduautot. Keegi õnneks viga ei saanud, kuid liiklus sündmuskohal on häiritud. - DELFI

title: Valgamaal juhtunud liiklusõnnetus takistab liiklust


description: Tallinnas Tehnika tänaval toimunud ahelavarii tõttu on seal liiklus häiritud ning ümber suunatud. - DELFI

title: DELFI FOTOD: Ahelavarii põhjustas Tallinnas Tehnika tänaval kaose


description: Täna kell 10.47 said päästjad väljakutse Viljandimaale Kolga-Jaani valda Taganurga külla Ahjupere sigalasse, kus teate kohaselt põles laudas saepuru. - DELFI

title: FOTOD: Tühja sealauda lakas põles saepuru


description: Vabaerakonna siseopositsionäär Jevgeni Krištafovitš kutsuti vaibale: sotsiaalmeedias erakonnakaaslasi kritiseerinud Krištafovitš kohtus täna erakonna esimehe ja peasekretäriga. - DELFI

title: Vabaerakondlased otsustavad jaanuaris, kas erakonnakaaslasi kritiseerinud Jevgeni Krištafovitš jääb erakonda või mitte

maintext:
Vabaerakonna siseopositsionäär Jevgeni Krištafovitš kutsuti vaibale: sotsiaalmeedias erakonnakaaslasi kritiseerinud Krištafovitš kohtus täna erakonna esimehe ja peasekretäriga.
Vabaerakonna siseopositsionäär Jevgeni Krištafovitš kritiseeris teravalt Vabaerakonna käitumist katuserahade jagamisel. Vabaerakonna riigikogu fraktsiooni liige Artur Talvik arvas seepeale, et viimane piir on ületatud ja Krištafovitš tuleks erakonnast välja arvata. Viimati kritiseeris Krištafovitš õiguskomisjoni liikme Külliki Kübarsepa sõnavõttu riigi õigusabi seaduse muutuse kohta, mis võimaldaks esitada riigi õigusabi taotlust ka vene keeles.
Pärast 40 minuti pikkust teejoomist jõuti järgimisele otsusele: "Avaldus minu väljaviskamiseks täna siiski saabus, juhatus hakkab seda arutama 12. jaanuaril. Mind on koosolekule lahkelt kutsutud. Teatasin, et olen sel päeval Eestist ära ja palusin edastada mulle avaldus koos konkreetse etteheitega seisukoha kujundamiseks. Kohapeal midagi kaasa ei antud, kuid lubati paber saata. Öeldi ka, et juhatuse liikmed on mures seoses toimuvaga ja soovitati lahkelt nendega ükshaaval rääkida. Lubasin et teen seda, aga siis juba pärast kolmekuningapäeva," kommenteeris Krištafovitš sotsiaalmeedias.
Enne kohtumist kirjutas Krištafovitš erakonnas olevatest pingetest järgmist: "Võiks kohtuda ja näost näkku arutada erakonnas toimuvat."
"Mul on igal juhul plaan minna, viimase pooleteise aasta jooksul see on esimene isiklik kutse mulle, isegi Vabariigi President kutsub sagedamini külla. Patt oleks seda võimalust mitte kasutada. Seega valin kohe kõige ilusama kikilipsu oma kollektsioonist ja teele!" teatas Krištafovitš.


description: 10. septembril suri ootamatult armastatud ajakirjanik Aarne Rannamäe (58). - DELFI

title: Peeter Kaldre: Kaamera armastas sõber Aarnet

maintext:
10. septembril suri ootamatult armastatud ajakirjanik Aarne Rannamäe (58).
Olime Aarnega eakaaslased, tõsi – tema minust paar aastat noorem, kuid ikkagi. Tulime ajakirjandusse täpselt ühel ajal, aastal 1980. Tema televisiooni, mina Eesti raadiosse. Ja valdkondki oli meil ühesugune – välispoliitika. Kummaline, et me ei kohtunud enne kui alles 1990. aastate alguses, ja mitte Eestis, vaid hoopis Istanbulis, OSCE tippkohtumisel. Mäletan ometi, et silmanurgast teineteise töid ja tegemisi siiski jälgisime.
Too esimene silmast silma kohtumine oli ehk tähelepanuväärne selle poolest, et meil tekkis kohe väga hea klapp.


description: Möödunud ööpäeval juhtus kaks liiklusõnnetust, milles sai vigastada kuus inimest. Samuti tabas politsei 10 alkoholi tarvitanud mootorsõiduki juhti. - DELFI

title: Päev liikluses: Tapal sõitis joobes naine kaubikuga teelt välja ja paiskus külili, viga sai nii juht kui ka kolm kaasreisijat


description: Üleeile jäi Võrtsjärvel kadunuks mööda järvejääd võrke välja võtma läinud kalamees, keda siiani on tagajärjetult otsinud vabatahtlikud järvepäästjad ja abipolitseinikud. Täna on päästjad saanud teateid Tartus Anne kanalil jääl nähtud lastest ja kalameestest. - DELFI

title: Päästeamet hoiatab: jääl viibimine on eluohtlik!

maintext:
Foto on illustreeriv
Üleeile jäi Võrtsjärvel kadunuks mööda järvejääd võrke välja võtma läinud kalamees, keda siiani on tagajärjetult otsinud vabatahtlikud järvepäästjad ja abipolitseinikud. Täna on päästjad saanud teateid Tartus Anne kanalil jääl nähtud lastest ja kalameestest.
Ühe kalamehega vesteldi ja selgitati praeguseid jääga seotud ohtusid, kuid mees keeldus jäält lahkumast.
Päästjad juhivad tungivalt tähelepanu, et sulailmadega sulatab jääd altpoolt vesi ja pealtpoolt vihm. Seega olud muutuvad kiiresti ning jääl viibimine on eluohtlik. Hoolige endast ja enda lähedastest ning ärge riskige asjatult, et saabuvad pühad oleksid rõõmurikkad kõigile!
15. novembril uppus Põlvamaal Räpina vallas läbi Meelva järvejää vajunud kalamees.
1. detsembril käisid päästjad Viljandimaal Kõpu vallas Kõpu jõest välja toomas jääst läbi vajunud ja uppunud kalamehe surnukeha.


description: Kunstnik Peeter Lauritsaga (54) vestleb maailma peadpööritavast muutumisest, muistsetest ja moodsatest märkidest, inimsuse kriisist ja üraskite kirjast Priit Hõbemägi. - DELFI

title: Peeter Laurits: „Kui on külm ja pime, ole sängis, tee seksi, anna pärimust edasi ja näe unesid“

maintext:
Kunstnik Peeter Lauritsaga (54) vestleb maailma peadpööritavast muutumisest, muistsetest ja moodsatest märkidest, inimsuse kriisist ja üraskite kirjast Priit Hõbemägi.
Kunstnik Peeter Laurits on erakordselt mitmekülgne visuaalkunstnik, kelle tööd on sündinud maailma väga erinevates paikades Eesti ürgmetsast ja New Yorgi Manhattanilt kuni Sahara kõrbe ja Taimaa džungliteni ja kelle tööde mõõtmed on ulatunud kuni tuhande ruutmeetrini. Tema arvutis töödeldud fotodel kohtuvad kunst, loodus, inimene ja fantastilised maailmad, mis võivad mahtuda meie silmaiirisesse, kuid olla suured nagu universum. Praegusel aastaajal magaks Peeter Laurits parema meelega talveund, kuid oli valmis Areeniga kõnelema maailma peadpööritavast muutumisest nii hea kui halva suunas.
Kuhu veereb maailm? Kas mingi ajatsükkel on möödumas?
On küll väga imelik aeg, mis meenutab vana hiinlaste needust: „et sa elaksid huvitaval ajal“. Ma ei julge arvata, mis on see järgmine toredus, millega meid kostitatakse. Aga kindlasti ei ole maailm otsustanud targemaks muutuda. See on imelik maailm, kus asjad käivad tagurpidi, ja kui oleks minu teha, siis praegusel aastaajal ma magaksin talveund. Ühel korral elus on mul see korda läinud. See oli teine aasta Kütiorus ja siis vedelesin suurema osa talvest voodis, kust käisin väljas ainult ahju kütmas ja süüa tegemas. Raamaturiiul oli kohe voodi kõrval – siruta käsi ja võta raamat. Kui on külm ja pime, siis ei pea ringi tolgendama, ole sängis, tee seksi, anna pärimust edasi, laula laule, maga ja näe unesid – selline on looduse aeg.


description: RIA Novosti kirjutab kummalise loo Eesti kodanikust, kellelt Eesti-Vene piiri ületades vares ootamatult passi varastas ja sellega minema lendas. - DELFI

title: RIA Novosti: Vares näppas Narva piiripunktis koju naasvalt Eesti kodanikult passi


description: Saksamaa välisluureteenistust (BND) hoiatati viimastel kuudel kahel korral terrorirünnaku korraldaja Anis Amri eest, kirjutab ajaleht Die Welt. - DELFI

title: Maroko hoiatas sakslasi jõuluturu ründaja Amri eest kahel korral


description: Eile hilisõhtul süttis Viljandimaal Mõisakülas elumaja kõrvalhoone, mis põles maani maha. - DELFI

title: FOTOD JA VIDEO: Süütamine? Mõisakülas langes kõrvalhoone tuleroaks

maintext:
Eile hilisõhtul süttis Viljandimaal Mõisakülas elumaja kõrvalhoone, mis põles maani maha.
Kolmapäeval kell 22.04 said päästjad väljakutse Viljandimaale Mõisakülla Heinamaa tänavale, kus põles lahtise leegiga elumaja kõrvalhoone.
Kui päästjad sündmuskohale jõudsid, polnud enam midagi päästa. Puidust kõrvalhoone oli tules sisuliselt hävinud.
Põlengule pandi piir kell 22.26 ning see kustutati lõplikult kell 23.24.
Kustutustöödel osalesid Abja-Paluoja ja Kilingi-Nõmme päästjad ning Mõisaküla vabatahtlikud päästjad.
Tulekahju tekkepõhjus on selgitamisel, kuid uurimise all on hooletus või tahtlik süütamine.


description: Lõuna-Saksamaal Augsburgis evakueeriti esimesel jõulupühal üle 54 000 inimese, et lõhata Teisest maailmasõjast pärit lõhkekeha, vahendab BBC. - DELFI

title: FOTOD: Jõulud varjupaigas: Saksamaal viidi lõhkekeha tõttu keset pühi läbi riigi suurim evakuatsioon pärast sõda


description: Muutunud formaadis "Delfi kiirtunni" teemaks on täna OECD haridusraport, konkurentsivõime tööturul viiekümnendates eluaastates, Panama lekked ja hinnang valitsuse tööle. Arutleme, kas raportis soovitatud õpetajate koondamine on vältimatu, kas riik ei anna tööea pikendamise osas vastukäivaid signaale ja kas Panamas firma omamine on midagi, milles tuleks näha midagi kahtlast. Valitsus teatab, et suurem jagu ülesandeid on täidetud. Kas tõesti, selle üle arutlevad ajakirjanikud Teele Tammeorg, Tanel Saarmann ja Priit Simson. - DELFI

title: DELFI KIIRTUND: Kas õpetajate koondamine on vältimatu? Mis on kahtlast Panama firma omamises?

maintext:
Foto: Priit Simson
Muutunud formaadis "Delfi kiirtunni" teemaks on täna OECD haridusraport, konkurentsivõime tööturul viiekümnendates eluaastates, Panama lekked ja hinnang valitsuse tööle. Arutleme, kas raportis soovitatud õpetajate koondamine on vältimatu, kas riik ei anna tööea pikendamise osas vastukäivaid signaale ja kas Panamas firma omamine on midagi, milles tuleks näha midagi kahtlast. Valitsus teatab, et suurem jagu ülesandeid on täidetud. Kas tõesti, selle üle arutlevad ajakirjanikud Teele Tammeorg, Tanel Saarmann ja Priit Simson.


description: Täna pidasid turvafirma K Security turvatöötajad kinni pea tipptunnil punase tulega ja lõpuks ka vastassuunavööndis üle kahe ristmiku sõitnud raskes alkoholijoobes juhi. - DELFI

title: FOTOD: Turvatöötajad peatasid punasega üle ristmiku sõitnud ja vastassuunavööndisse põiganud raskes joobes juhi

maintext:
Täna pidasid turvafirma K Security turvatöötajad kinni pea tipptunnil punase tulega ja lõpuks ka vastassuunavööndis üle kahe ristmiku sõitnud raskes alkoholijoobes juhi.
Turvafirma esindaja rääkis Delfile, et kella 15.48 ajal nägid parajasti autoga Tehnika tänavalt vasakule, Endla tänavale pööret teinud turvafirma töötajad, kuidas otse üle ristmiku sõitis signaalitades Mercedes, ohutuled peal. Et neile põles lubav tuli, pidi teiste jaoks tuli olema punane, seda ka Mercedesele.
Esialgu jäi turvatöötajatele mulje, et Mercedesel on ilmselt pidurid korrast ära, kuid et sõidustiil paistis siiski kahtlane, otsustati sõidukile järgneda.
Kaugele ei jõutud. Korraks hoo maha võtnud Mercedes andis korraga gaasi ja lähenes Tehnika tänava ja Paldiski maantee ristmikule. Fooris süttis just roheline, et aga teised autod olid ees, suundus Mercedes seejärel vastassuunavööndisse, arvates ilmselt, et nii saab kiiremini edasi. Ühtki silmaga nähtavat põhjust selleks polnud.
Seejärel sõitis auto aga ohutussaaarel vastu äärekivi ja üks rehv purunes, Mercedes rammis liiklusmärki ja põrkas kokku vastutuleva autoga ning jäi lõpuks seisma.
Politsei kutsunud turvatöötajad peatasid seejärel auto, jooksid Mercedese juurde ja pidasid juhi kinni ning hoidsid teda kinni politsei kohalejõudmiseni.
Politsei mõõtis juhil kohapeal kriminaalse, ligikaudu kahepromillise joobe. Ühtlasi pidasid turvatöötajad tõenäoliseks, et juht oli lisaks ka narkojoobes. Juht üritas küll väita, et auto pidurid ei töötanud, kuid kuna sõiduk oli vahepeal hoo maha võtnud, ei vastanud see ilmselgelt töele.
K Security esindaja sõnul läks tõeliselt hästi, et keegi vigastada ei saanud, sest joobes juht sõitis peaaegu tipptunnil punase tulega ristmikule, kus oleks võinud olla ka näiteks jalakäijaid.


description: Tallinna lennujaamas maandus lennuk, mis tõi Eesti-visiidile USA senaatori John McCaini. - DELFI

title: FOTOD: Tallinna lennujaamas maandus USA senaatori John McCaini lennuk


description: Serbia kaitseministeeriumi teatel võeti esmaspäeval inimsmugeldamise kahtlusega vahi alla kolm meest, kelle sõidukeist leiti 77 põgenikku. - DELFI

title: Serbias leiti inimsmugeldajate autodest 77 põgenikku


description: Veeteede amet tuletab kõigile meelde, et punaste signaalrakettide kasutamine uusaastapidustustel või mistahes muul ajal ilutulestikuks, lõbu pärast ei ole lubatud ning on karistatav. - DELFI

title: Veeteede amet hoiatab: punase raketi kasutamine ilutulestikuks on keelatud ja karistatav

maintext:
Veeteede amet tuletab kõigile meelde, et punaste signaalrakettide kasutamine uusaastapidustustel või mistahes muul ajal ilutulestikuks, lõbu pärast ei ole lubatud ning on karistatav.
Laevadel ja paatidel nõutavad pürotehnilised vahendid – langevarjuraketid, tõrvikud jms on mõeldud kasutamiseks ainult hädaolukorras. Iga välja lastud punase signaalraketi nägemisel või sellise raketi märkamisest teada saades on päästjad kohustatud infot kontrollima ning vajadusel algatama otsingu- ja päästeoperatsiooni.
Kui signaalraketi laskmine polnud põhjendatud, ootab aga raketi väljalaskjat ees karistus. Seadus keelab punase signaalraketi põhjendamatu kasutamise ning karistusseadustiku § 269 määrab selle eest sanktsiooniks rahatrahvi kuni sada trahviühikut ehk kuni 400 eurot või aresti.
Seega tuleb hoida oma pürotehnilised vahendid valmis kasutamiseks siis, kui neid tõepoolest vaja on. Paneme kõigile südamele, et ilma põhjuseta ja vastutustundetu punase raketi väljalaskmine ja sellele järgnev päästjate reageerimine võib takistada või pikendada abi saabumise aega tõelise abivajajani. Seega võib punase raketi kasutamine seada ohtu kellegi elu.
Juhime ka tähelepanu, et A ja B kategooria väikelaevadel on kohustusliku varustuse hulgas nõutud kolm punast langevarjuraketti. Kolm punast säratuld on aga nõutavad nii A, B kui ka C kategooria väikelaevadel.


description: Sotsiaalkindlustusamet on riigihanke tulemusel sõlminud lepingud naiste tugikeskuse teenuse osutamiseks kõikides maakondades. Ameti kinnitusel ei jää ükski abivajaja uuest aastast abist ilma. - DELFI

title: Sotsiaalkindlustusamet: naiste tugikeskused aitavad abivajajaid ka uuel aastal


description: Reformimata riigimaalt koristati 2016. aastal 154 tonni ohtlikke ja 105 tonni tavajäätmeid. - DELFI

title: Keskkonnaamet koristas tänavu ca 260 tonni jäätmeid

maintext:
Reformimata riigimaalt koristati 2016. aastal 154 tonni ohtlikke ja 105 tonni tavajäätmeid.
Ebaseaduslikult ladestatud jäätmeid koristati sel aastal kaheksalt objektilt viiest maakonnast. Harju-, Tartu- ja Pärnumaal korrastati igas maakonnas kaks objekti ning Rapla- ja Valgamaal kummaski üks objekt.
Valdavalt koristati kõrvalistest paikadest eterniiti, ehitus- ja lammutusprügi ning segaolmejäätmeid. Lisaks leidus ka vanarehve ja mööblit. Suurim korrastatud objekt asus Tartumaal, kust koguti kokku 145,46 tonni prügi – peamiselt eterniiti, lisaks ka ehitus- ja lammutusprahti ning segaolmejäätmeid.
„Põhjuseid, miks prügi metsa alla jõuab, on mitmeid. Mõnel juhul on suvilate omanikud vabastatud olmejäätmete veo kohustusest ning tekkiv prügi sokutatakse metsa alla. Teinekord on heauskselt tellitud ehitusjäätmete äravedu isikult, kellel puudub selleks vajalik luba. On ka juhtumeid, kus jäätmejaama teenust on peetud liiga kalliks ning seetõttu prügi metsa veetud,“ rääkis Reet Siilaberg, Keskkonnaameti jäätmebüroo juhataja.
Tuletame meelde, et remonttööde käigus tekkiv ehitusprügi tuleb viia lähimasse jäätmejaama või tellida selle äravedu jäätmeveo teenust osutavalt ettevõttelt. Infot lähimate jäätmejaamade kohta saab kohalikust omavalitsusest või kaardirakendusest kuhuviia.ee. Jäätmevedu tellides tuleb veenduda, et veoteenuse osutajale on väljastatud jäätmeluba või registreerimistõend. Seda saab järele vaadata Keskkonnaameti e-teenuste portaalist https://eteenus.keskkonnaamet.ee.
Loe veel
Mitmeid jäätmeid, näiteks värve, lakke, liime, lahusteid, puhastusvahendeid, ravimeid, patareisid, akusid, päevavalguslampe, väetiseid ja koduelektroonikat, võetakse jäätmejaamas vastu tasuta. Üha enam on tekkinud ka taaskasutus- ja uuskasutuskeskusi, kus võetakse tasuta vastu kasutuskõlblikku mööblit.
„Kui leiate metsast prügihunniku, tuleb sellest teada anda kohalikule omavalitsusele või Keskkonnainspektsioonile, kes püüab saastaja kindlaks teha. Vastavalt jäätmeseadusele saab eraisikust prügi metsa alla viijat karistada kuni 1200-eurose rahatrahviga. Juriidilisest isikust prügistaja puhul on trahvisumma kuni 3200 eurot. Kui prügistajat ei suudeta tuvastada, peab metsaaluse puhtaks tegema maaomanik. Reformimata riigimaa puhul on koristamise kohustus Keskkonnaametil. Kui kohalikul omavalitsusel on kohustus korraldada olmejäätmevedu, ent ta pole seda teinud või on vabastanud teenusest üle 2% jäätmevaldajatest, peab koristuse eest tasuma omavalitsus,“ selgitas Siilaberg, kuidas tuleks tegutseda loodusest prügi leidmisel.
Kokku on aastatel 2013-2016 reformimata riigimaadelt koristatud ja käitlusesse suunatud ligi 900 tonni jäätmeid, kusjuures kahel viimasel aastal on prügikogused suuremad olnud. Koristustöödega on vaja jätkata ka järgmisel aastal.


description: Tahad panna Darth Vaderile valge kampsuni selga ja püüda taevast sadavat kilekotiraha, et see ämmale tagasi viia? Seda saab teha veebimängus, kus Darth Vaderil on ees Kristen Michali prillid, aga Hanno Pevkurist on tehtud Chewbacca ehk mässuline. - DELFI

title: Pevkur jagab veebimängu, mis irvitab Michali valge kampsuni ja kilekotiraha üle

maintext:
Michal Pevkur mäng Foto: Ekspress Meedia
Tahad panna Darth Vaderile valge kampsuni selga ja püüda taevast sadavat kilekotiraha, et see ämmale tagasi viia? Seda saab teha veebimängus, kus Darth Vaderil on ees Kristen Michali prillid, aga Hanno Pevkurist on tehtud Chewbacca ehk mässuline.


description: Aknalaual on draakonipuu.Kõrval on suss, sest on jõulukuu.Algul on imelik, siis aga harjud,et aknalaual on jalavarjud.Muidu küll susside sees käivad jalad,jõulukuul hoopiski magusad palad.Nüüd iga päev ärgates hommikuoodeon sussi seest magus kondiitritoode. - DELFI

title: Ilmar Trulli luuletus: Jõulusussid

maintext:
Joonistas Ilmar Trull
Aknalaual on draakonipuu.
Kõrval on suss, sest on jõulukuu.
Algul on imelik, siis aga harjud,
et aknalaual on jalavarjud.
Muidu küll susside sees käivad jalad,
jõulukuul hoopiski magusad palad.
Nüüd iga päev ärgates hommikuoode
on sussi seest magus kondiitritoode.


description: Tuneesias peeti kinni Saksamaa pealinna Berliini jõuluturu ründaja Anis Amri vennapoeg ja veel kaks kahtlusalust, teatab sealne siseministeerium. - DELFI

title: Tuneesias peeti kinni Berliini jõuluturu ründaja vennapoeg


description: Venemaa kaitsejõudude loodud ekspertgrupp tegi kaitseministeeriumi alla kukkunud lennuki Tu-154 mustade kastide lindistustele juba esialgse analüüsi ja see kinnitas Interfaxile kommenteerinud allika väitel piloodi viga. - DELFI

title: Allikas: Vene lennuki mustade kastide esialgne analüüs viitab piloodi vea versioonile

maintext:
Venemaa kaitsejõudude loodud ekspertgrupp tegi kaitseministeeriumi alla kukkunud lennuki Tu-154 mustade kastide lindistustele juba esialgse analüüsi ja see kinnitas Interfaxile kommenteerinud allika väitel piloodi viga.
"Lõpetati esialgne analüüs salvestistele. See juhatab järeldusele, et versioon piloodi vea tõttu toimunud katastroofist on hetkel prioriteet," rääkis väidetavalt asjaga hästi kursis olev allikas.
Samas ei avaldanud ta ühtegi detaili lindistuste kohta.
Ametlikest allikatest kinnitust Interfax veel saanud ei ole.
Päeval väitis üks teine allikas Interfaxile, et tegemist oli hoopis lennuki ühel tiival oleva seadme rikkega, mistõttu ei suutnud lennuk piisavalt kõrgust koguda. Ka seda infot pole ametlikult kinnitatud.
Venemaa föderaalne julgeolekuteenistus (FSB) käis eile pärastlõunal välja samuti neli versiooni, mis võis põhjustada Vene kaitseministeeriumi lennuki allakukkumise Musta mere kohal. FSB kahtlustab võimalike põhjustena võõrkeha sattumist mootorisse, madala kvaliteediga kütust, piloodi eksimust ja lennuki tehnilist riket, vahendab TASS.
Venemaa sõjalennuk, mille pardal oli täpsustatud andmetel 84 reisijat ja kaheksat meeskonnaliiget, kukkus pühapäeva hommikul pärast õhkutõusu Sotšist Musta mere kohal alla.


description: Täna pärastlõunal süttis Tartus Tähtvere tänaval sõiduauto Peugeot kapotialune. - DELFI

title: DELFI FOTOD: Tartus süttis sõiduauto Peugeot


description: 80aastane Moskva endine linnapea Juri Lužkov viidi täna raskes seisundis haiglasse, aga kuuldusi tema kliinilisest surmast eitatakse. - DELFI

title: Moskva endine linnapea Juri Lužkov viidi raskes seisundis haiglasse


description: Valitsuse pressikonverentsil paluti Mailis Repsil vastata küsimusele, miks astuti Keskerakonda tänavu rekordiliselt palju, ja Kaia Ival küsimusele, miks IRLi praktiliselt üldse ei astutud. - DELFI

title: Reps erakonnaga liitunuist: Keskerakonnal on olnud tähelepanu keskpunkti aasta

maintext:
Valitsuse pressikonverentsil paluti Mailis Repsil vastata küsimusele, miks astuti Keskerakonda tänavu rekordiliselt palju, ja Kaia Ival küsimusele, miks IRLi praktiliselt üldse ei astutud.
Kaia Iva sõnul on põhjuseid ehk erinevaid, kuid põhiline on see, et aasta on olnud väga tegus ja uute liikmete hõivega pole sedavõrd usinalt tegeletud. „Valitsuse tasandil ja riigijuhtimise tasandil on üsna kibekiire aeg olnud, nii et sinna see aeg kulub,” lausus Iva. Ta lisas, et liikmetega tegelemisel on kiiremad aastad tavaliselt valimiste aegu.
Tähelepanekule, et ka Keskerakonna jaoks ei olnud valimisteaasta, vastas Mailis Reps, et neil olid mitmed valimised. „Peab ütlema, et Keskerakonnal on olnud tähelepanu keskpunkti aasta. Ma usun, et sellel aastal on olnud kindlasti eelmisel peaministril üsna palju peavalu, et kuidas konkureerida oma tähelepanus Keskerakonnas toimuvaga — tihti räägiti meist rohkem kui sellest, mis vabariigi valitsuses toimub,” lausus Reps.
Loe veel
Repsi hinnangul on erakonna liikmete arv kasvanud seetõttu, et tänavu on meeletult palju tegeletud piirkondadega. „Mida enam inimesed ise piirkondades end aktiveerivad, seda rohkem nad märkavad, et nende ümber on kolm naabrit, kes tahaksid ka erakonnas midagi öelda,” kommenteeris Reps.
SDE esimees Jevgeni Ossinovski nentis, et erakonda astutakse ka omal algatusel, kuid enamasti keegi ikka kutsub. Kutsutakse seepärast, et inimestele muuta arusaadavaks, mida erakond inimestele annab, aga ka seetõttu, et vabatahtlikku liitumist pärsib erakondade maine.
Kui Keskerakonnaga liitus tänavu 766, siis IRLiga üksnes 12 inimest.


description: Toomas Mikkor koostas seletuskirja, miks temast Kesk-Ameerikas taimetoitlast ei saa. - DELFI

title: Nicaragua maitseehmatused

maintext:
Toomas Mikkor koostas seletuskirja, miks temast Kesk-Ameerikas taimetoitlast ei saa.
Nicaraguas on head ja paremat toitu küllaga. Eriti ranniku ääres. Aga kummalisel kombel süüakse seal iga päev ka selliseid jubedusi, mille võib võtta kokku maitseehmatuste nime alla.
Üks maitsetumaid igapäevaroogi on gallo pinto (kirju kukk). Kahjuks kukest on asi kaugel. Gallo pinto on praetud riis mille sisse on ära eksinud peotäis ube. Mingite heade soustide ja aedviljadega annaks sellest ilmselt üsna söödava olluse teha, aga nad valmistavad seda enamasti kuivalt, ilma mingite märkimisväärsete lisanditeta. Vahel on tal veidi sibula lõhna, veel harvemini paprika oma. Enamasti aga maitseb kui saepuru.


description: Kas eraasjus inimest lüüa on midag muud kui tööasjus (Tiit Ojasoo ainetel)? Kellele peaks prostituudi teenuste ostmisel langema kohustus teha kindlaks müüja vanus? Miks kutsuvad hiinlased üha rohkem eestlasi oma ebatäiuslikku maailma vaatama?Delfi kiirtunnis arutlevad Kadri Ibrus, Kaarel Kressa ja Krister Paris. - DELFI

title: Delfi kiirtund: seks ja vägivald


description: Tuntud Tartu kodanikuaktivisti Jaan Muna (74) mõtteid, mida ta jõuluvana tegemise kõrvalt Ekspressiga jagab. - DELFI

title: Muna Jaani uusaastasoov


description: Tallinna kiirabile tehti jõulupühade kolme päeva jooksul 991 väljakutset. - DELFI

title: Tallinna kiirabis möödusid pühad rahulikult - peamiselt viirushaigused, traumasid vähe, narkomaane tavapärasest natuke rohkem


description: Möödunud ööpäeval toimus kaks liiklusõnnetust, milles sai vigastada üks ning hukkus üks inimene. Samuti tabas politsei 1 narko- ja 22 alkoholi tarvitamistunnustega mootorsõiduki juhti. - DELFI

title: Päev liikluses: Saku vallas toimunud raskes liiklusõnnetuses hukkus naine, Narvas sai jalgrattur autolt löögi